cyanic-selkie/wikianc huggingface dataset:
ಹೇಮ ಮಾಲಿನಿ
1980–1997 (ವಾಣಿಜ್ಯ ಯಶಸ್ಸು)
೧೯೯೦ ರ ದಶಕದಲ್ಲಿ, ಅವರು ೧೯೯೨ ರಲ್ಲಿ ಚಲನಚಿತ್ರ ದಿಲ್ ಆಶ್ನಾ ಹೈ ಎಂಬ ಚಿತ್ರವನ್ನು ನಿರ್ಮಿಸಿ, ನಿರ್ದೇಶಿಸಿದರು, ಇದರಲ್ಲಿ ದಿವ್ಯಾ ಭಾರತಿ ಮತ್ತು ಶಾರುಖ್ ಖಾನ್ ಪ್ರಮುಖ ಪಾತ್ರಗಳಲ್ಲಿ ನಟಿಸಿದರು. ಅವರು ತನ್ನ ಎರಡನೇ ಚಲನಚಿತ್ರವಾದ ಮೋಹಿನಿ (೧೯೯೫) ಯನ್ನು ನಿರ್ಮಿಸಿ ನಿರ್ದೇಶಿಸಿದರು. ಆವರ ಸೋದರ ಸೊಸೆ ಮಧು ಮತ್ತು ನಟ ಸುದೇಶ್ ಬೆರ್ರಿ ಪ್ರಮುಖ ಪಾತ್ರಗಳಲ್ಲಿ ನಟಿಸಿದ್ದಾರೆ. ನಂತರ ಅವರು ನೃತ್ಯ ಮತ್ತು ದೂರದರ್ಶನ ಕೆಲಸಗಳ ಮೇಲೆ ಗಮನಹರಿಸಿದರು, ಕೆಲವೊಮ್ಮೆ ಮಾತ್ರ ಚಲನಚಿತ್ರಗಳಲ್ಲಿ ಕಾಣಿಸಿಕೊಳ್ಳುತ್ತಿದ್ದರು. ೧೯೯೭ರಲ್ಲಿ ಅವರು ವಿನೋದ್ ಖನ್ನಾ ನಿರ್ಮಾಣದ ಹಿಮಾಲಯ ಪುತ್ರದಲ್ಲಿ ನಟಿಸಿದರು.
2000 - ಪ್ರಸ್ತುತ
ಹಲವಾರು ವರ್ಷಗಳವರೆಗೆ ಚಿತ್ರಗಳಿಂದ ತೆಗೆದುಕೊಂಡ ಬಿಡುವಿನ ನಂತರ, ಮಾಲಿನಿ ಬಾಗ್^ಬನ್ ಚಿತ್ರದ ಮೂಲಕ ಚಿತ್ರರಂಗಕ್ಕೆ ಮರಳಿದರು. (೨೦೦೩), ಈ ಚಿತ್ರಕ್ಕೆ ಅವರಿಗೆ ಫಿಲ್ಮ್ಫೇರ್ ಅತ್ಯುತ್ತಮ ನಟಿ ಪ್ರಶಸ್ತಿಯ ನಾಮನಿರ್ದೇಶನ ದೊರೆತಿತ್ತು.. ಅವರು ೨೦೦೪ ರ ವೀರ್-ಜಾರಾ ಮತ್ತು ೨೦೦೭ರ ಲಾಗಾ ಚುನಾರಿ ಮೇ ದಾಗ್ ಚಿತ್ರಗಳಲ್ಲಿ ಅತಿಥಿ ಪಾತ್ರಗಳಲ್ಲಿ ಕಾಣಿಸಿಕೊಂಡರು. ೨೦೧೦ ರಲ್ಲಿ, ಅವರು ಸದಿಯಾ ಚಿತ್ರದಲ್ಲಿ ಹಿರಿಯ ನಟಿ ರೇಖಾ ಜೊತೆ ನಟಿಸಿದರು. 2011 ರಲ್ಲಿ, ಅವರು ತಮ್ಮ ಮೂರನೆಯ ಚಲನಚಿತ್ರವನ್ನು ನಿರ್ಮಿಸಿ, ನಿರ್ದೇಶಿಸಿದರು. ಟೆಲ್ ಮಿ ಓ ಖುದಾ ಎಂಬ ಈ ಚಿತ್ರದಲ್ಲಿ ಅವಳ ಪತಿ ಧರ್ಮೇಂದ್ರ ಮತ್ತು ಅವಳ ಮಗಳು ಇಶಾ ಡಿಯೋಲ್ ಇಬ್ಬರೂ ಇದ್ದರು. ಈ ಚಿತ್ರವು ಗಲ್ಲಾಪೆಟ್ಟಿಗೆಯಲ್ಲಿ ವಿಫಲವಾಯಿತು. ೨೦೧೭ ರಲ್ಲಿ ಅವರು ಗ್ವಾಲಿಯರ್‌ನ ವಿಜಯ ರಾಜೇ ಸಿಂಧಿಯಾ ಪಾತ್ರದಲ್ಲಿ ಏಕ್ ಥಿ ರಾಣಿ ಐಸಿ ಭಿ ಚಿತ್ರದಲ್ಲಿ ನಟಿಸಿದರು, ವಿನೋದ್ ಖನ್ನಾ ಅವರ ಪತಿಯಾಗಿ, ನಟಿಸಿದ್ದರು. ದುರದೃಷ್ಟವಶಾತ್ ಇದು ಖನ್ನಾ ಅವರ ಕೊನೆಯ ಚಿತ್ರವಾಗಿತ್ತು. ಈ ಚಿತ್ರವನ್ನು ಗುಲ್ ಬಹಾರ್ ಸಿಂಗ್ ನಿರ್ದೇಶಿಸಿದ್ದಾರೆ. ಚಿತ್ರವು ೨೧ ಏಪ್ರಿಲ್ ೨೦೧೭ ರಂದು ಬಿಡುಗಡೆಯಾಯಿತು. ಅವರ ಇತ್ತೀಚಿನ ಚಿತ್ರ ಶಿಮ್ಲಾ ಮಿರ್ಚಿ, ಇದರಲ್ಲಿ ರಾಜಕುಮಾರ ರಾವ್ ಮತ್ತು ರಕುಲ್ ಪ್ರೀತ್ ಸಿಂಗ್ ನಟಿಸಿದ್ದಾರೆ. ಈ ಚಲನಚಿತ್ರವು ಭಾರತದಲ್ಲಿ ೩ ಜನವರಿ ೨೦೨೦ ರಂದು ಬಿಡುಗಡೆಯಾಯಿತು. ಮತ್ತು ಇದನ್ನು ನೆಟ್‌ಫ್ಲಿಕ್ಸ್‌ನಲ್ಲಿ ೨೭ ಜನವರಿ ೨೦೨೦ರಂದು ಲಭ್ಯಗೊಳಿಸಲಾಯಿತು.
ರಾಜಕೀಯ ವೃತ್ತಿಜೀವನ
೧೯೯೯ರಲ್ಲಿ, ಮಾಲಿನಿ ಭಾರತೀಯ ಜನತಾ ಪಕ್ಷದ (ಬಿಜೆಪಿ) ಅಭ್ಯರ್ಥಿ, ವಿನೋದ್ ಖನ್ನಾ, ಮಾಜಿ ಬಾಲಿವುಡ್ ನಟ,ಅವರಿಗಾಗಿ ಪಂಜಾಬ್‌ನ ಗುರುದಾಸಪುರದಲ್ಲಿ ನಡೆದ ಲೋಕಸಭಾ ಚುನಾವಣೆಯಲ್ಲಿ ಪ್ರಚಾರ ಮಾಡಿದರು. ಫೆಬ್ರವರಿ ೨೦೦೪ ರಲ್ಲಿ, ಮಾಲಿನಿ ಅಧಿಕೃತವಾಗಿ ಬಿಜೆಪಿ ಸೇರಿದರು. ೨೦೦೩ ರಿಂದ ೨೦೦೯ ರವರೆಗೆ, ಅವರು ಮೇಲ್ಮನೆಗೆ ಸಂಸದರಾಗಿ ಸೇವೆ ಸಲ್ಲಿಸಿದರು – ರಾಜ್ಯಸಭೆಗೆ ಅವರನ್ನು ಭಾರತದ ಅಂದಿನ ರಾಷ್ಟ್ರಪತಿ ಡಾ. ಎಪಿಜೆ ಅಬ್ದುಲ್ ಕಲಾಂ ಅವರು ನಾಮನಿರ್ದೇಶನ ಮಾಡಿದರು. ಮಾರ್ಚ್ ೨೦೧೦ ರಲ್ಲಿ, ಮಾಲಿನಿ ಅವರನ್ನು ಬಿಜೆಪಿಯ ಪ್ರಧಾನ ಕಾರ್ಯದರ್ಶಿಯನ್ನಾಗಿ ಮಾಡಲಾಯಿತು, ಮತ್ತು ಫೆಬ್ರವರಿ ೨೦೧೧ ರಲ್ಲಿ ಅವರನ್ನು ಪಕ್ಷದ ಪ್ರಧಾನ ಕಾರ್ಯದರ್ಶಿ ಅನಂತ್ ಕುಮಾರ್ ಶಿಫಾರಸು ಮಾಡಿದ್ದರು. ಲೋಕಸಭೆಗೆ ೨೦೧೪ ರ ಸಾರ್ವತ್ರಿಕ ಚುನಾವಣೆಯಲ್ಲಿ, ಮಾಲಿನಿ ಮಥುರಾ ಉಸ್ತುವಾರಿ ಜಯಂತ್ ಚೌಧರಿ ( ಆರ್‌ಎಲ್‌ಡಿ ) ಅವರನ್ನು೩,೩೦,೭೪೩ ಮತಗಳಿಂದ ಸೋಲಿಸಿದರು. ನಂತರ ಮಾಲಿನಿ ಲೋಕಸಭೆಗೆ ಆಯ್ಕೆಯಾದರು.
ಸಾಮಾಜಿಕ ವಿಷಯಗಳೊಂದಿಗೆ ಒಡನಾಟ
ಮಾಲಿನಿ ಪ್ರಾಣಿ ಹಕ್ಕುಗಳ ಸಂಘಟನೆ, ಪೆಟಾ ಇಂಡಿಯಾದ ಬೆಂಬಲಿಗರಾಗಿದ್ದಾರೆ.೨೦೦೯ ರಲ್ಲಿ ಆಕೆ ಒಂದು ಪತ್ರವನ್ನು ಬರೆದರು ಮುಂಬೈ ನ ಬಿಡುವಿಲ್ಲದ ಬೀದಿಗಳಲ್ಲಿ ಕುದುರೆ ಗಾಡಿಗಳ ಓಡಾಟವನ್ನು ನಿಷೇಧಿಸುವಂತೆ ಮುಂಬಯಿಯ ಮುನ್ಸಿಪಲ್ ಆಯುಕ್ತರನ್ನು ಒತ್ತಾಯಿಸಿದರು. . ೨೦೧೧ ರಲ್ಲಿ ಅವರು ಕೇಂದ್ರ ಪರಿಸರ ಮತ್ತು ಅರಣ್ಯ ಸಚಿವ ಜೈರಾಮ್ ರಮೇಶ್ ಅವರಿಗೆ ಪತ್ರ ಬರೆದು ಬುಲ್ ಫೈಟಿಂಗ್ ( ಜಲ್ಲಿಕಟ್ಟು ) ನಿಷೇಧಿಸುವಂತೆ ಒತ್ತಾಯಿಸಿದರು. "PETA ಯಲ್ಲಿರುವ ನನ್ನ ಸ್ನೇಹಿತರು ಜಲ್ಲಿಕಟ್ಟು ಕಾರ್ಯಕ್ರಮಗಳಲ್ಲಿ ತನಿಖೆ ಮಾಡಿದ್ದು, ಅಲ್ಲಿ ಗೂಳಿಗಳನ್ನು ಅವುಗಳ ಮೂಗಿಗೆ ಹಾಕಿದ ಉಂಗುರಗಳಿಂದ ಒರಟಾಗಿ ಎಳೆಯಲಾಗುತ್ತದೆ,, ಗುದ್ದಿ, ಹೊಡೆದು, ಚೂಪಾದ ಕೋಲುಗಳಿಂದ ಹೊಡೆಯಲಾಗುತ್ತದೆ ಮತ್ತು ಟ್ರಕ್‌ಗಳಲ್ಲಿ ಇಕ್ಕಟ್ಟಾದ ರೀತಿಯಲ್ಲಿ ಸಾಗಿಸಲಾಗುತ್ತದೆ ಎಂದು ದಾಖಲಿಸಿದ್ದಾರೆ" ಎಂದು ಮಾಲಿನಿಯವರು ಹೇಳಿದರು.. ಪೆಟಾ ಮಾಲಿನಿ ಅವರನ್ನು " ಪೆಟಾ ವರ್ಷದ ವ್ಯಕ್ತಿ" ಎಂದು ೨೦೧೧ ಕ್ಕೆ ಹೆಸರಿಸಿದೆ. ಒಬ್ಬ ಸಸ್ಯಾಹಾರಿಯಾಗಿ, "ನನ್ನ ಆಹಾರದ ಆಯ್ಕೆಗಳು ಗ್ರಹ ಮತ್ತು ಪ್ರಾಣಿಗಳಿಗೆ ಸಹ ಸಹಾಯ ಮಾಡುತ್ತಿದೆ ಎಂದು ತಿಳಿದರೆ ನನಗೆ ಸಂತೋಷವಾಗುತ್ತದೆ" ಎಂದು ಅವರು ಹೇಳಿದ್ದಾರೆ.
ಇತರ ಕಾರ್ಯಗಳು
right|thumb|330x330px| ಮಾಲಿನಿ ನೃತ್ಯ ಪ್ರದರ್ಶನ ನೀಡುತ್ತಿದ್ದಾರೆ ಮಾಲಿನಿಯವರು ತರಬೇತಿ ಪಡೆದ ಭರತನಾಟ್ಯ ನೃತ್ಯಗಾರ್ತಯಾಗಿದ್ದಾರೆ. ಆಕೆಯ ಪುತ್ರಿಯರಾದ ಇಶಾ ಡಿಯೋಲ್ ಮತ್ತು ಅಹನಾ ಡಿಯೋಲ್ ತರಬೇತಿ ಪಡೆದ ಒಡಿಸ್ಸಿ ನೃತ್ಯಗಾರರು. ದತ್ತಿ ಕಾರ್ಯಕ್ರಮಗಳಿಗಾಗಿ ಪರಂಪರಾ ಎಂಬ ನಿರ್ಮಾಣದಲ್ಲಿ ಅವರು ಮಾಲಿನಿಯೊಂದಿಗೆ ಪ್ರದರ್ಶನ ನೀಡಿದರು. ಮಾಲಿನಿಯವರು ತನ್ನ ಪುತ್ರಿಯರೊಂದಿಗೆ ಖಜುರಾಹೊ ನೃತ್ಯೋತ್ಸವದಲ್ಲಿ ಪ್ರದರ್ಶನ ನೀಡಿದ್ದರು.
ಮಾಲಿನಿ ಕೂಚಿಪುಡಿಯನ್ನು ವೆಂಪಟಿ ಚಿನ್ನ ಸತ್ಯಂ ಮತ್ತು ಮೋಹಿನಿಯಾಟ್ಟಂ ಕಲಾಮಂಡಲಂ ಗುರು ಗೋಪಾಲಕೃಷ್ಣನ್ ಅವರ ಬಳಿ ಅಧ್ಯಯನ ಮಾಡಿದರು. ತುಲಸಿದಾಸನ ರಾಮಚರಿತಮಾನಸದಲ್ಲಿ ನರಸಿಂಹ ಮತ್ತು ರಾಮ ಸೇರಿದಂತೆ ಹಲವಾರು ನೃತ್ಯ ಪಾತ್ರಗಳನ್ನು ಅವರು ನಿರ್ವಹಿಸಿದ್ದಾರೆ. ೨೦೦೭ ರಲ್ಲಿ, ಅವರು ದಸರಾ ಮುನ್ನಾದಿನದಂದು ಮೈಸೂರಿನಲ್ಲಿ ಪ್ರದರ್ಶನ ನೀಡಿದರು, ಅಲ್ಲಿ ಅವರು ಸತಿ, ಪಾರ್ವತಿ ಮತ್ತು ದುರ್ಗಾ ಪಾತ್ರಗಳನ್ನು ನಿರ್ವಹಿಸಿದರು.
ಮಾಲಿನಿ ನಾಟ್ಯ ವಿಹಾರ ಕಲಾಕೇಂದ್ರ ನೃತ್ಯ ಶಾಲೆಯ ಮಾಲೀಕರು.
ದೂರದರ್ಶನ
ಮಾಲಿನಿ ಪುನೀತ್ ಇಸ್ಸಾರ್ ನಿರ್ದೇಶನದ ಜೈ ಮಾತಾ ಕಿ (೨೦೦೦) ನಂತಹ ದೂರದರ್ಶನ ಧಾರಾವಾಹಿಗಳಲ್ಲಿ ಕಾಣಿಸಿಕೊಂಡಿದ್ದಾರೆ. ಅವರು ದುರ್ಗಾದೇವಿಯ ಪಾತ್ರವನ್ನು ನಿರ್ವಹಿಸಿದ್ದಾರೆ. ಇತರೆ ಟೆಲಿವಿಷನ್ ಸರಣಿಗಳಲ್ಲಿ ಸಹಾರಾ ಒನ್ ನಲ್ಲಿ ಅವರು ಕಾಮಿನಿ ದಾಮಿನಿ ಎಂಬ ಅವಳಿ ಸಹೋದರಿಯರ ಪಾತ್ರವನ್ನು ನಿರ್ವಹಿಸಿದರು ಮತ್ತು ಮಾಲಿನಿ ನಿರ್ದೇಶಿಸಿದ ನೂಪುರ್ ಎಂಬ ಧಾರಾವಾಹಿಯಲ್ಲಿ ಅವರು ಭರತನಾಟ್ಯ ನರ್ತಕಿಯಾಗಿ ನಟಿಸಿದ್ದಾರೆ. ಮಾಲಿನಿಯವರು ಯುಗ್ ಎಂಬ ಭಾರತೀಯ ಸ್ವಾತಂತ್ರ್ಯ ಹೋರಾಟಗಾರರ ಹೋರಾಟ  ಚಿತ್ರಿಸುವ ಒಂದು ಕಾಲ್ಪನಿಕ ಸರಣಿಯಲ್ಲೂ ನಟಿಸಿದ್ದಾರೆ
ಉತ್ಪಾದನೆ ಮತ್ತು ಪ್ರಚಾರದ ಕೆಲಸ
ಮಾಲಿನಿ ನ್ಯೂ ವುಮನ್ ಮತ್ತು ಮೇರಿ ಸಹೇಲಿ '', ಹಿಂದಿ ಮಹಿಳಾ ಪತ್ರಿಕೆಯ ಸಂಪಾದಕರಾಗಿದ್ದರು. ೨೦೦೦ ರಲ್ಲಿ, ಮಾಲಿನಿ ರಾಷ್ಟ್ರೀಯ ಚಲನಚಿತ್ರ ಅಭಿವೃದ್ಧಿ ನಿಗಮದ ಮೊದಲ ಮಹಿಳಾ ಅಧ್ಯಕ್ಷೆಯಾಗಿ ಮೂರು ವರ್ಷಗಳ ಅವಧಿಗೆ ನೇಮಕಗೊಂಡರು. ''
೨೦೦೭ರಲ್ಲಿ, ಮಾಲಿನಿಯು ಮಿನರಲ್ ವಾಟರ್ ಪ್ಯೂರಿಫೈಯರ್ ಸಿಸ್ಟಂನ ತಯಾರಕರಾದ ಕೆಂಟ್ ಆರ್ ಒ ಸಿಸ್ಟಮ್ಸ್ ಜೊತೆ ಪ್ರಚಾರದ ಒಪ್ಪಂದವನ್ನು ಮಾಡಿಕೊಂಡರು. ಮಾಲಿನಿ ಚೆನ್ನೈನಲ್ಲಿರುವ ಜವಳಿ ಶೋರೂಂನ ಪೋಥಿಸ್‌ನ ಬ್ರಾಂಡ್ ಅಂಬಾಸಿಡರ್ ಆದರು.
ಪರಂಪರೆ
ಜೂನ್ ೨೦೨೧ರ ವರೆಗೆ ಮಾಲಿನಿಯವರನ್ನು ಕುರಿತಂತೆ ಮೂರು ಆತ್ಮಚರಿತ್ರೆಗಳು ಪ್ರಕಟಗೊಂಡಿವೆ. Hema Malini: Diva Unveiled (೨೦೦೫) and Hema Malini: Beyond the Dream Girl (೨೦೧೭) by Ram Kamal Mukherjee, and Hema Malini: The Authorized Biography (೨೦೦೭) by Bhawana Somaaya.
ಬಾಹ್ಯ ಕೊಂಡಿಗಳು
ವರ್ಗ:ಭಾರತೀಯ ಚಲನಚಿತ್ರ ನಟಿಯರು ವರ್ಗ:ಜೀವಂತ ವ್ಯಕ್ತಿಗಳು ವರ್ಗ:೧೯೪೮ ಜನನ
ಚಾಕೋಲೆಟ್
250px|thumb|ಚಾಕಲಿಟ್ ಹೆಚ್ಚು ಸಾಮಾನ್ಯವಾಗಿ ಗಾಢ, ಹಾಲು ಮತ್ತು ಬಿಳಿ ಪ್ರಕಾರಗಳಲ್ಲಿ ಸಿಗುತ್ತದೆ, ಮತ್ತು [[ಕೋಕೋ ಘನಪದಾರ್ಥಗಳು ಕಂದು ಬಣ್ಣವನ್ನು ನೀಡುತ್ತವೆ.]] ಚಾಕಲಿಟ್ ಉಷ್ಣವಲಯದ ಥಿಯೋಬ್ರೋಮಾ ಕಕೇಯೋ ಮರದ ಬೀಜದಿಂದ ಉತ್ಪಾದಿಸಲಾದ ಹಲವಾರು ಸಂಸ್ಕರಿಸದ ಮತ್ತು ಸಂಸ್ಕರಿಸಿದ ಆಹಾರಗಳನ್ನು ಒಳಗೊಳ್ಳುತ್ತದೆ. ಕನಿಷ್ಠಪಕ್ಷ ಮೂರು ಸಾವಿರ ವರ್ಷಗಳಿಂದ ಮೆಕ್ಸಿಕೋ, ಮಧ್ಯ ಮತ್ತು ದಕ್ಷಿಣ ಅಮೇರಿಕಾದಲ್ಲಿ ಕಕಾವೋವನ್ನು ಬೇಸಾಯಮಾಡಲಾಗಿದೆ, ಮತ್ತು ಅದರ ಅತ್ಯಂತ ಮುಂಚಿನ ಬಳಕೆ ಸರಿಸುಮಾರು ಕ್ರಿ.ಪೂ. ೧೧೦೦ ಎಂದು ದಾಖಲಿಸಲಾಗಿದೆ. ಅದರಿಂದ, "ಕಹಿ ನೀರು" ಎಂಬ ಅರ್ಥನೀಡುವ ಒಂದು ನಾವಾಟಲ್ ಪದವಾದ, ಶೋಕೋಲಾಟಲ್ ಎಂಬ ಹೆಸರಿನಿಂದ ಪರಿಚಿತವಾದ ಪಾನೀಯವನ್ನು ತಯಾರಿಸುತ್ತಿದ್ದ ಆಜ್ಟೆಕ್ ಜನರನ್ನು ಒಳಗೊಂಡಂತೆ, ಮೆಸೋಅಮೇರಿಕಾದ ಬಹುಸಂಖ್ಯೆಯ ಜನರು ಚಾಕಲಿಟ್ ಪೇಯಗಳನ್ನು ತಯಾರಿಸುತ್ತಿದ್ದರು.
ಕೋಕೋದಿಂದ ತಯಾರಾಗುವ ಚಾಕಲೇಟು ಎಲ್ಲಾ ವಯೋಮಾನದರಿಗೂ ಇಷ್ಟವಾಗುತ್ತದೆ. ಇದು ತನ್ನದೇ ಆದ ಜನಪ್ರಿಯತೆಯನ್ನು ಹೊಂದಿದೆ. ನೋಡಲು ಆಕರ್ಷಕವಾಗಿ ಇರುವುದಲ್ಲದೇ, ಒಮ್ಮೆ ತಿಂದವರು ಮತ್ತೊಮ್ಮೆ ತಿನ್ನಬೇಕು ಎಂದು ಆಸೆಪಡುತ್ತಾರೆ. ಥಿಯೋಬ್ರೋಮಾ ಕಾಕೌ ಎಂಬ ವೈಜ್ಞಾನಿಕ ಹೆಸರಿರುವ ಚಾಕಲೇಟುಗಳು ಎಲ್ಲರನ್ನೂ ತನ್ನತ್ತ ಆಕರ್ಷಿಸುತ್ತವೆ. ವಿವಿಧ ಗಾತ್ರ, ಆಕಾರ, ರುಚಿ ಹಾಗೂ ಬಣ್ಣಗಳಲ್ಲಿ ಲಭ್ಯವಿರುವ ಚಾಕಲೇಟಿನ ಈ ಗುಣಗಳೇ ಜನ ಇದನ್ನು ಕೊಂಡೊಕೊಳ್ಳಲು ಪ್ರೇರಣೆ ನೀಡುತ್ತದೆ. ಇತ್ತೀಚಿನ ದಿನಗಳಲ್ಲಿ ಚಾಕಲೇಟು ಸಿಹಿತಿಂಡಿಗಳ ಸ್ಥಾನವನ್ನು ಪಡೆಯುತ್ತಿದೆ. ಸಭೆ ಸಮಾರಂಭಗಳಲ್ಲಿ, ವಿಶೇಷ ಸಂದರ್ಭಗಳಲ್ಲಿ, ಸಂತಸ ಹೋಚಿಕೊಳ್ಳುವ ಸಮಯದಲ್ಲಿ ಸಿಹಿತಿಂಡಿಯ ಬದಲು ಚಾಕಲೇಟುಗಳನ್ನೇ ನೀಡಲಾಗುತ್ತಿದೆ. ಇದನ್ನು ಕೊಳ್ಳಲು ಬಡವ ಶ್ರೀಮಂತನೆಂಬ ಭೇದವಿಲ್ಲ. ಸಣ್ಣ ಬೆಲೆಯಿಂದ ಹಿಡಿದು ದೊಡ್ಡ ಬೆಲೆಯವರೆಗೂ ಲಭ್ಯವಿರುವ ಚಾಕಲೇಟಿಗೆ ಜನಮಾನಸದಲ್ಲಿ ವಿಶಿಷ್ಟ ಸ್ಥಾನವೂ ಇದೆ. ಸಾಮಾನ್ಯವಾಗಿ ಚಾಕಲೇಟಿನಲ್ಲಿ ಮೂರು ವಿಧಗಳಿವೆ. ಮಿಲ್ಕ್ ಚಾಕಲೇಟು, ವೈಟ್ ಚಾಕಲೇಟು ಹಾಗೂ ಡಾರ್ಕ್ ಚಾಕಲೇಟು. ಇದೀಗ ಈ ಪಟ್ಟಿಗೆ ರೂಬೀ ಚಾಕಲೇಟು ಕೂಡಾ ಸೇರಿದೆ. ಇದನ್ನು ರೂಬೀ ಕೋಕೋ ಬೀಜ ಉಪಯೋಗಿಸಿ ತಯಾರಿಸುತ್ತಾರೆ.
ಇತಿಹಾಸ
ಕೋಕೋದಿಂದ ಆಹಾರ ಪದಾರ್ಥವನ್ನು ತಯಾರಿಸಿದ ಕೀರ್ತಿ ಅಮೇರಿಕಾದ ಮಾಯನ್‍ಗಳಿಗೆ ಸಲ್ಲುತ್ತದೆ. ಅವರು ಕೋಕೋ ಬೀಜಗಳಿಂದ ಪಾನೀಯ ತಯಾರಿಸುತ್ತಿದ್ದರು. ಈ ಬಿಸಿ ಪಾನೀಯವನ್ನು ಚೋಕೋಲೇಟ್ಲ್ ಎಂದು ಕರೆಯುತ್ತಿದ್ದರು. ಇದನ್ನು ಒಂದು ಲೋಟದಷ್ಟು ಸೇವನೆ ಮಾಡಿದರೆ ಆ ಇಡೀ ದಿನ ಉಲ್ಲಾಸದಾಯಕವಾಗಿ ಇರಬಹುದಾಗಿತ್ತು. ಅಷ್ಟೊಂದು ಪೋಷಕಾಂಶವನ್ನು ಈ ಚೋಕೋಲೇಟ್ಲ್ ಹೊಂದಿತ್ತು. ಅಮೇರಿಕಾಗೆ ಭೇಟಿ ನೀಡಿದ ಸ್ಪ್ಯಾನಿಶ್ ಚಕ್ರವರ್ತಿಯೊಬ್ಬ ಚೋಕೋಲೇಟ್ಲ್‍ನ್ನು ಸ್ಪೈನ್‍ಗೆ ಪರಿಚಯಿಸಿದ. ಅಲ್ಲಿ ಈ ಪಾನೀಯವನ್ನು ಇನ್ನಷ್ಟು ರುಚಿಕರವಾಗಿಸಲು ಸಕ್ಕರೆ ಬೆರೆಸಲಾಯಿತು. ಕೋಕೋ ಬೀಜಗಳಿಗೆ ಬೇಡಿಕೆ ಅಧಿಕವಾದಂತೆ ಸ್ಪೈನ್‍ನಲ್ಲಿ ಕೋಕೋ ಮರಗಳನ್ನು ಹೆಚ್ಚೆಚ್ಚು ಬೆಳೆಸಲಾಯಿತು. ದೇಶ ವಿದೇಶಗಳಿಗೆ ಕೋಕೋ ಬೀಜಗಳನ್ನು ರಫ್ತು ಮಾಡಲಾಯಿತು. ಸ್ಪ್ಯಾನಿಶ್ ದೊರೆಯನ್ನು ಮದುವೆಯಾದ ಫ್ರೆಂಚ್ ರಾಜಕುಮಾರಿ ಚಾಕಲೇಟು ತಯಾರಿಸುವ ವಿಧಾನವನ್ನು ಕಂಡುಹಿಡಿದಳು. ಇದರಿಂದ ಚಾಕಲೇಟು ನಿಧಾನವಾಗಿ ಜನಪ್ರಿಯತೆ ಪಡೆದುಕೊಳ್ಳುತ್ತಾ ಬಂತು. ಅಮೇರಿಕಾ, ಸ್ಪೈನ್, ಫ್ರಾನ್ಸ್ ಸೇರಿದಂತೆ ವಿಶ್ವದೆಲ್ಲೆಡೆ ಚಾಕಲೇಟು ಕಾರ್ಖಾನೆಗಳು ತೆರೆದುಕೊಂಡವು. ಇದು ಹೊಸ ಅನ್ವೇಷಣೆಗೆ ದಾರಿ ಮಾಡಿಕೊಟ್ಟಿತು. ಹಾಗಾಗಿ ಚಾಕಲೇಟು ಕೈಗೆಟಕುವ ದರದಲ್ಲಿ ಎಲ್ಲರಿಗೂ ತಲುಪವಂತಾಯಿತು.
ತಯಾರಿಸುವ ವಿಧಾನ
ಎಲ್ಲರಿಗೂ ಇಷ್ಟವಾಗುವ ಚಾಕಲೇಟು ತಯಾರಾಗಲು ವಿವಿಧ ಹಂತಗಳಿವೆ. ಇದಕ್ಕೆ ಬೇಕಾಗುವ ಮುಖ್ಯ ಪದಾರ್ಥವೆಂದರೆ ಕೋಕೋ ಹಣ್ಣಿನ ಬೀಜ. ಜೊತೆಗೇ ಹಾಲು ಹಾಗೂ ಸಕ್ಕರೆಯನ್ನು ಬ¼ಸುತ್ತಾರೆ. ಕೋಕೋ ಮರದಲ್ಲಾಗುವ ಹಣ್ಣನ್ನು ಒಡೆದು, ಅದರ ಬೀಜವನ್ನು ಒಣಗಿಸುತ್ತಾರೆ. ಒಣಗಿದ ಕೋಕೋ ಬೀಜಗಳನ್ನು ಚಾಕಲೇಟು ತಯಾರಿಸುವ ಕಾರ್ಖಾನೆಗೆ ಕಳುಹಿಸುತ್ತಾರೆ. ಕಾರ್ಖಾನೆಯಲ್ಲಿ ಕೋಕೋ ಬೀಜಗಳನ್ನು ಸಿಲಿಂಡರ್ ಆಕಾರದ ದೊಡ್ಡ ಪಾತ್ರೆಗೆ ಹಾಕಿ ಕಂದು ಬಣ್ಣ ಬರುವವರೆಗೆ ಹುರಿಯಲಾಗುತ್ತದೆ. ಈ ಪ್ರಕ್ರಿಯೆಯಲ್ಲಿ ಚಾಕಲೇಟು ತನ್ನ ಸುವಾಸನೆಯನ್ನು ಪಡೆದುಕೊಳ್ಳುತ್ತದೆ. ಬಳಿಕ ಇದನ್ನು ಯಂತ್ರದಲ್ಲಿ ಪುಡಿ ಮಾಡಿ ಕೋಕೋ ಬಟರ್ ಹಾಗೂ ಕೋಕೋ ಪೌಡರ್‍ನ್ನು ಪ್ರತ್ಯೇಕಗೊಳಿಸಲಾಗುತ್ತದೆ. ಕೊನೆಯ ಹಂತದಲ್ಲಿ ಕೋಕೋ ಬಟರ್, ಕೋಕೋ ಪೌಡರ್, ಹಾಲು ಹಾಗೂ ಸಕ್ಕರೆಯನ್ನು ಸೇರಿಸಿ ಮೃದುಗೊಳಿಸಲಾಗುತ್ತದೆ. ಬಳಿಕ ಈ ಮಿಶ್ರಣವನ್ನು ಅಚ್ಚಿಗೆ ಹಾಕಿ ಬೇಕಾದ ಆಕೃತಿಯಲ್ಲಿ ಚಾಕಲೇಟು ತಯಾರಾಗುತ್ತದೆ.
ಉಪಯೋಗಗಳು
ಚಾಕಲೇಟು ದೇಹಕ್ಕೆ ಶಕ್ತಿಯ ಮೂಲ. ವಿಶೇಷವಾಗಿ ಡಾರ್ಕ್ ಚಾಕಲೇಟಿನಲ್ಲಿ ಆ್ಯಂಟಿ ಓಕ್ಸಿಡೆಂಟ್ಸ್ ಹೇರಳವಾಗಿದ್ದು, ಇದರಿಂದ ಆರೋಗ್ಯಯುತ ಚುರುಕಿನ ಜೀವನವನ್ನು ಪಡೆಯಬಹುದು. ಮಾನಸಿಕ ಒತ್ತಡ ನಿವಾರಿಸಿ ದಿನಪೂರ್ತಿ ಲವಲವಿಕೆಯಿಂದ ಇರುವಲ್ಲಿ ಚಾಕಲೇಟು ಮುಖ್ಯ ಪಾತ್ರವಹಿಸುತ್ತದೆ. ಕಾಂತಿಯುತ ತ್ವಚೆ ಹೊಂದಲು ಹಾಗೂ ತೂಕ ಕಳೆದುಕೊಳ್ಳಲು ಚಾಕಲೇಟು ಸಹಾಯಕ. ಅಧ್ಯಯನಗಳ ಪ್ರಕಾರ ಚಾಕ್ಲೇಟ್ ದೇಹದ ರಕ್ತದೊತ್ತಡ ಹಾಗೂ ಸಕ್ಕರೆ ಅಂಶವನ್ನು ಸಮತೋಲನದಲ್ಲಿ ಇರಿಸುತ್ತದೆ. ಕೊಲೆಸ್ಟ್ರಾಲ್ ಕಮ್ಮಿಗೊಳಿಸಿ ಹೃದಯಾಘಾತದ ಸಾಧ್ಯತೆಯನ್ನು ಕಡಿಮೆಗೊಳಿಸುತ್ತದೆ. ಡಾರ್ಕ್ ಚಾಕಲೇಟಿನಿಂದ ಮೈಗ್ರೇನ್, ಶೀತ ಹಾಗೂ ಕೆಮ್ಮಿನ ಸಮಸ್ಯೆಗಳು ತಗ್ಗುತ್ತವೆ.
ದುಷ್ಪರಿಣಾಮಗಳು
ಅತಿಯಾದ ಚಾಕಲೇಟು ಸೇವನೆಯಿಂದ ಅಡ್ಡ ಪರಿಣಾಮವೂ ಇದೆ. ಚಾಕ್ಲೇಟ್ ಸೇವನೆಯೇ ಒಂದು ಚಟವಾಗಿ ಬದಲಾಬಹುದು. ಹಲ್ಲಿನ ಸಮಸ್ಯೆಯೂ ಎದುರಾಗಬಹುದು. ಕೆಲವೊಂದು ಚಾಕಲೇಟು ಕಾಫಿನ್ ಅಂಶವನ್ನು ಕೂಡಾ ಹೊಂದಿದ್ದು, ಇದರಿಂದ ಜಡತ್ವ, ನಿರ್ಜಲೀಕರಣ ಹಾಗೂ ಮೂಳೆಗಳ ಸಮಸ್ಯೆಯೂ ಕಾಡಬಹುದು. ಹಾಗಾಗಿ ಹಿತಮಿತವಾಗಿ ಚಾಕ್ಲೇಟ್ ಸೇವಿಸಿ ಆರೋಗ್ಯ ಕಾಪಾಡಿಕೊಳ್ಳಬೇಕು.
ಉರ್ದು ವಿಕಿಪೀಡಿಯ
ಉರ್ದು ವಿಕಿಪೀಡಿಯ, ಜನವರಿ 2004 ರಲ್ಲಿ ಪ್ರಾರಂಭವಾಯಿತು, ಇದು ವಿಕಿಪೀಡಿಯಾದ ಉರ್ದು ಭಾಷೆಯ ಆವೃತ್ತಿಯಾಗಿದೆ, ಇದು ಉಚಿತ, ಮುಕ್ತ-ವಿಷಯ ವಿಶ್ವಕೋಶವಾಗಿದೆ. ಜುಲೈ 2020 ರ ವೇಳೆಗೆ, ಇದು 155,593 ಲೇಖನಗಳನ್ನು ಹೊಂದಿದೆ, 116,274 ನೋಂದಾಯಿತ ಬಳಕೆದಾರರು, 10,555 ಫೈಲ್‌ಗಳನ್ನು ಹೊಂದಿದೆ ಮತ್ತು ವಿಕಿಪೀಡಿಯಗಳಲ್ಲಿ ಲೇಖನಗಳ ಆಳದ ದೃಷ್ಟಿಯಿಂದ 21 ನೇ ಸ್ಥಾನದಲ್ಲಿದೆ. ಲೇಖನ ಎಣಿಕೆಯ ಪ್ರಕಾರ ಇದು ವಿಕಿಪೀಡಿಯಾದ 50 ನೇ ಅತಿದೊಡ್ಡ ಆವೃತ್ತಿಯಾಗಿದೆ.
ಚಾಕೋಲೆಟ್
ದುಷ್ಪರಿಣಾಮಗಳು
ಕ್ಯಾಂಡಿ ಮತ್ತು ಚಾಕೊಲೇಟ್ ನ ಅತಿಯಾದ ಸೇವನೆಯು ನಿಮ್ಮ ಮಕ್ಕಳಲ್ಲಿ ಹರೆಯದ ಮಧುಮೇಹದ ಅಪಾಯವನ್ನು ಹೆಚ್ಚಿಸುತ್ತದೆ. ಇದು ಇತರ ಹಲವು ರೋಗಗಳ ಅಪಾಯವನ್ನು ಹೆಚ್ಚಿಸುತ್ತದೆ. ಆದ್ದರಿಂದ, ನಿಮ್ಮ ಮಕ್ಕಳನ್ನು ಜುವೆನೈಲ್ ಮಧುಮೇಹದಂತಹ ರೋಗಗಳಿಂದ ರಕ್ಷಿಸಲು, ಅವರ ಚಾಕೊಲೇಟ್ ಸೇವನೆಯನ್ನು ನಿಯಂತ್ರಿಸಿ. ಚಾಕೊಲೇಟ್ ಅನ್ನು ಅತಿಯಾಗಿ ಸೇವಿಸುವುದರಿಂದ ಮಕ್ಕಳಿಗೆ ಹಲವಾರು ಆರೋಗ್ಯ ಅಪಾಯಗಳು ಉಂಟಾಗಬಹುದು. ಇದು ಟೈಪ್ 2 ಮಧುಮೇಹದ ಅಪಾಯವನ್ನೂ ಒಳಗೊಂಡಿದೆ. ಇದಲ್ಲದೇ, ಬೊಜ್ಜು, ಹಲ್ಲಿನ ನಷ್ಟ, ದುರ್ಬಲ ಜೀರ್ಣಾಂಗ ವ್ಯವಸ್ಥೆ ಕೂಡ ಹೆಚ್ಚು ಚಾಕಲೇಟ್ ತಿನ್ನುವ ಮೂಲಕ ಪರಿಣಾಮ ಬಿರುತ್ತದೆ.
ಬಾಹ್ಯ ಸಂಪರ್ಕಗಳು
ವರ್ಗ:ಚಾಕಲಿಟ್
ಉರ್ದು ವಿಕಿಪೀಡಿಯ
ಇತಿಹಾಸ
ವಿಕಿಪೀಡಿಯಾ ಮೇ 2001 ರಲ್ಲಿ ಬಹುಭಾಷಾ ಆವೃತ್ತಿಗಳನ್ನು ಪ್ರಾರಂಭಿಸಿತು. ಡಿಸೆಂಬರ್ 2007ರ ಹೊತ್ತಿಗೆ, ವಿಕಿಪೀಡಿಯಾದಲ್ಲಿ 253 ಭಾಷೆಗಳಲ್ಲಿ ಸುಮಾರು 9.25 ದಶಲಕ್ಷ ಲೇಖನಗಳಿದ್ದವು. ಜನವರಿ 27, 2004 ರಂದು ಉರ್ದು ವಿಕಿಪೀಡಿಯಾವನ್ನು ರಚಿಸಲಾಗಿದೆ. ಮೊದಲಿಗೆ, ಉರ್ದು ವಿಕಿಪೀಡಿಯವು ಉರ್ದು ಲಿಪಿ ಫಾಂಟ್‌ನೊಂದಿಗೆ ತಾಂತ್ರಿಕ ಸಮಸ್ಯೆಗಳನ್ನು ಎದುರಿಸಿತು, ಆದರೆ ಈಗ ಈ ವಿಷಯವು ಹೆಚ್ಚಾಗಿ ಇತ್ಯರ್ಥಗೊಂಡಿದೆ; ಕೆಲವು ಬಗೆಹರಿಯದ ಪ್ರದೇಶಗಳು ಉಳಿದಿವೆ. ಬಲದಿಂದ ಎಡಕ್ಕೆ ಬರೆಯುವ ವ್ಯವಸ್ಥೆಯಾದ ಪರ್ಸೊ-ಅರೇಬಿಕ್ ಲಿಪಿಯಲ್ಲಿ ಉರ್ದು ಬರೆಯಲಾಗಿದೆ. ಪರಿಣಾಮವಾಗಿ, ಬಳಕೆದಾರರು ಕೆಲವೊಮ್ಮೆ ತಮ್ಮ ಆಪರೇಟಿಂಗ್ ಸಿಸ್ಟಂಗಳು ಮತ್ತು ವೆಬ್ ಬ್ರೌಸರ್‌ಗಳನ್ನು ಕಾನ್ಫಿಗರ್ ಮಾಡಬೇಕಾಗುತ್ತದೆ.
ಹಟಮಾರಿ ಹೆಣ್ಣು ಕಿಲಾಡಿ ಗಂಡು
ಹಟಮಾರಿ ಹೆಣ್ಣು ಕಿಲಾಡಿ ಗಂಡು - ೧೯೯೨ರಲ್ಲಿ ಬಿಡುಗಡೆಯಾದ ಕನ್ನಡ ಚಲನಚಿತ್ರಗಳಲ್ಲೊಂದು.
ವರ್ಗ:ವರ್ಷ-೧೯೯೨ ಕನ್ನಡಚಿತ್ರಗಳು
ಅಮರಪ್ರೇಮ
ಅಮರ ಪ್ರೇಮ - ೧೯೯೨ರಲ್ಲಿ ಬಿಡುಗಡೆಯಾದ ಕನ್ನಡ ಚಲನಚಿತ್ರಗಳಲ್ಲೊಂದು.
ವರ್ಗ:ವರ್ಷ-೧೯೯೨ ಕನ್ನಡಚಿತ್ರಗಳು
ಬಹಾದುರ್ ಶಾಹ್ ಜಫರ್
ಅಬು ಜಫರ್ ಸಿರಾಜುದ್ದೀನ್ ಮುಹಮ್ಮದ್ ಬಹಾದುರ್ ಶಾಹ್ ಜಫರ್ ( ابو ظفر سِراجُ الْدین محمد بُہادر شاہ ظفر ), ಅಥವಾ ಬಹಾದುರ್ ಶಾಹ್ ಮತ್ತು ಬಹಾದುರ್ ಶಾಹ್ ೨ ( بہادر شاہ دوم ) (೨೪ ಅಕ್ಟೋಬರ್ ೧೭೭೫ - ೭ ನವೆಂಬರ್ ೧೮೬೨) ಮೊಘಲ್ ಸಾಮ್ರಾಜ್ಯ ಮತ್ತು ತಿಮುರಿದ್ ರಾಜವಂಶದ ಕೊನೆಯ ಚಕ್ರವರ್ತಿ. ಇವನ ತಂದೆ ಅಕ್ಬರ್ ಶಾಹ್ ೨ ಮತ್ತು ತಾಯಿ ರಾಜಪೂತರ ಹಿಂದೂ ರಾಣಿಯಾದ ಲಾಲ್‌ಬಾಯಿ. ಇವನ ತಂದೆಯ ನಿಧನದ ನಂತರ ೨೮ ಸೆಪ್ಟೆಂಬರ್ ೧೮೩೮ರಂದು ಮೊಘಲ್ ಚಕ್ರವರ್ತಿಯಾದನು.
ವರ್ಗ:ಭಾರತೀಯ ಇತಿಹಾಸದ ಪ್ರಮುಖರು ವರ್ಗ:ಮೊಘಲ್ ಸಾಮ್ರಾಜ್ಯ ವರ್ಗ:೧೭೭೫ ಜನನ ವರ್ಗ:೧೮೬೨ ನಿಧನ
ಮುಚ್ಚಂಜೆ
ಮುಚ್ಚಂಜೆಯು (ಮುಸ್ಸಂಜೆ) ಸಂಧ್ಯಾಕಾಲದ ಅತಿ ಅಂಧಕಾರದ ಹಂತದಲ್ಲಿ, ಅಥವಾ ಖಗೋಳೀಯ ಸಂಧ್ಯಾಕಾಲದ ಅತ್ಯಂತ ಕೊನೆಯಲ್ಲಿ ಸೂರ್ಯಾಸ್ತದ ನಂತರ ಮತ್ತು ರಾತ್ರಿಗೆ ಸ್ವಲ್ಪ ಮುನ್ನ ಸಂಭವಿಸುತ್ತದೆ. ಮುಚ್ಚಂಜೆಯ ಮೊದಲು, ಸಂಧ್ಯಾಕಾಲದ ಮುಂಚಿನ ಹಂತದಿಂದ ಮಧ್ಯಮ ಹಂತದ ಅವಧಿಯಲ್ಲಿ, ನಿರಭ್ರ ಸಂದರ್ಭಗಳಲ್ಲಿ ಆಕಾಶದಲ್ಲಿ ಹೊರಾಂಗಣದಲ್ಲಿ ಕೃತಕ ದೀಪಗಳಿಲ್ಲದೆ ಓದುವಷ್ಟು ಬೆಳಕು ಇರಬಹುದು, ಆದರೆ ನಾಗರಿಕ ಸಂಧ್ಯಾಕಾಲದ ಅಂತ್ಯದಲ್ಲಿ ಭೂಮಿಯು ಸೂರ್ಯನ ಕೇಂದ್ರವು ಸ್ಥಳೀಯ ಕ್ಷಿತಿಜಕ್ಕಿಂತ 6° ಕೆಳಗಿರುವ ಬಿಂದುವಿಗೆ ತಿರುಗಿದಾಗ, ಹೊರಗಡೆ ಓದಲು ಕೃತಕ ದೀಪವ್ಯವಸ್ಥೆಯು ಬೇಕಾಗುತ್ತದೆ. ಮುಚ್ಚಂಜೆ ಪದವು ಸಾಮಾನ್ಯವಾಗಿ ಖಗೋಳೀಯ ಮುಚ್ಚಂಜೆ, ಅಥವಾ ರಾತ್ರಿ ಶುರುವಾಗುವ ಮುನ್ನ ಸಂಧ್ಯಾಕಾಲದ ಅತಿ ಅಂಧಕಾರದ ಭಾಗವನ್ನು ಸೂಚಿಸುತ್ತದೆ.
ತಾಂತ್ರಿಕವಾಗಿ, ಮುಚ್ಚಂಜೆಯ ಮೂರು ಹಂತಗಳೆಂದರೆ:
ಉಲ್ಲೇಖಗಳು
ವರ್ಗ:ಭೂಮಿಯ ವಿದ್ಯಮಾನಗಳು
ಇಂಡೋನೇಷ್ಯಾ
ಇಂಡೋನೇಷ್ಯಾ ಆಗ್ನೇಯ ಏಷ್ಯಾದಲ್ಲಿ ೧೮,೧೧೦ ದ್ವೀಪಗಳ ದೇಶ. ಇದು ೨೦೦ ಮಿಲಿಯನ್ ಗಿಂತ ಅಧಿಕ ಸಂಖ್ಯೆಯ ಪ್ರಜೆಗಳನ್ನು ಹೊಂದಿರುವ ಪ್ರಪಂಚದ ೪ನೇ ಅತಿ ಹೆಚ್ಚು ಜನಸಂಖ್ಯೆಯುಳ್ಳ ದೇಶವಾಗಿದೆ.
ಮೂಲಗಳು
ವರ್ಗ:ಇಂಡೋನೇಷ್ಯಾ ವರ್ಗ:ಅಸಿಯಾನ್ ವರ್ಗ:ಆಗ್ನೇಯ ಏಷ್ಯಾ ವರ್ಗ:ಏಷ್ಯಾ ಖಂಡದ ದೇಶಗಳು
ಉಗ್ರನರಸಿಂಹನ ಮದ್ದೂರು ಕ್ಷೇತ್ರ
ಉಗ್ರನರಸಿಂಹನ ಮದ್ದೂರು ಕ್ಷೇತ್ರ ಬೆಂಗಳೂರು-ಮೈಸೂರು ರಸ್ತೆಯಲ್ಲಿ ಚೆನ್ನಪಟ್ಟಣ ಹಾಗೂ ಮಂಡ್ಯದ ನಡುವೆ ಇರುವ ಊರೇ ಮದ್ದೂರು. ಮದ್ದೂರು ವಡೆಯಿಂದ ಖ್ಯಾತವಾದ ಈ ಊರು, ಪುರಾಣ ಪ್ರಾಚೀನ ಪುಣ್ಯಕ್ಷೇತ್ರವೂ ಹೌದು. ಕದಂಬ ಋಷಿಗಳು ಇಲ್ಲಿ ನರಸಿಂಹ ದೇವರನ್ನು ಪೂಜಿಸಿದ ಕಾರಣ ಈ ಇದು ಕದಂಬಕ್ಷೇತ್ರ ಎಂದು ಖ್ಯಾತವಾಗಿದೆ. ದ್ವಾಪರಯುಗದಲ್ಲಿ ಶ್ರೀಕೃಷ್ಣ ಪರಮಾತ್ಮನ ಜೊತೆ ತೀರ್ಥಯಾತ್ರೆಗಾಗಿ ಇಲ್ಲಿಗೆ ಬಂದ ಅರ್ಜುನನು ಈ ಸ್ಥಳದಲ್ಲಿ ತನಗೆ ಉಗ್ರನರಸಿಂಹನ ರೂಪ ತೋರಿಸುವಂತೆ ಕೋರುತ್ತಾನೆ. ಮತ್ತೆ ಉಗ್ರರೂಪ ತಳೆಯಲು ಸಾಧ್ಯವಿಲ್ಲ ಎಂದು ಹೇಳಿದ ಶ್ರೀಕೃಷ್ಣ ಶಿಲಾರೂಪದಲ್ಲಿ ಬ್ರಹ್ಮದೇವರಿಂದ ಇಲ್ಲಿ ನರಸಿಂಹ ವಿಗ್ರಹ ಪ್ರತಿಷ್ಠಾಪಿಸಿದರಂತೆ. ಹೀಗಾಗಿ ಈ ಊರು ಅರ್ಜುನಪುರಿ ಎಂದೂ ಹೆಸರಾಗಿತ್ತು. ಬಣ್ಣದ ಬೊಂಬೆಗೆ ಹೆಸರಾದ ಚನ್ನಪಟ್ಟಣಕ್ಕೆ ಇಲ್ಲಿಂದ ಮರತೆಗೆದುಕೊಂಡು ಹೋಗುತ್ತಿದ್ದ ಕಾರಣ ಇದಕ್ಕೆ ನಂತರ ಮರದೂರು ಎಂಬ ಹೆಸರು ಬಂತು. ಇದೇ ಮದ್ದೂರಾಯಿತೆಂದು ಕೆಲವರು ಅಭಿಪ್ರಾಯಪಡುತ್ತಾರೆ. ಆದರೆ, ಮೈಸೂರು ಹುಲಿ ಟಿಪ್ಪು ಸುಲ್ತಾನ್ ಇಲ್ಲಿ ತನ್ನ ಮದ್ದುಗುಂಡುಗಳನ್ನು ಸಂಗ್ರಹಿಸಿಡುತ್ತಿದ್ದನಂತೆ. ಮದ್ದು ಸಂಗ್ರಹಿಸಿದ, ಮದ್ದು ತಯಾರಿಸಿದ ಊರು ಮದ್ದೂರಾಯಿತೆನ್ನುತ್ತದೆ ಐತಿಹ್ಯ. ಹೊಯ್ಸಳರ ಕಾಲದಲ್ಲಿ ಮದ್ದೂರು ಕೆರೆ ಹಾಗೂ ವರದರಾಜ ದೇವಸ್ಥಾನ ನಿರ್ಮಾಣವಾಯಿತೆಂದು ತಿಳಿದುಬರುತ್ತದೆ. ಮದ್ದೂರಿನಲ್ಲಿ ನರಸಿಂಹ, ವರದರಾಜ, ದೇಶೇಶ್ವರ ಎಂಬ ಮೂರು ಪ್ರಮುಖ ದೇವಾಲಯಗಳಿವೆ. ಪಕ್ಕದಲ್ಲಿ ಪಟ್ಟಾಭಿರಾಮದೇವರ ದೇವಾಲಯವೂ ಇದೆ. ನರಸಿಂಹ ದೇವಾಲಯ ಹೊಯ್ಸಳ ಶೈಲಿಯಲ್ಲಿದೆ. ಐದು ಅಂತಸ್ತುಗಳ ದ್ರಾವಿಡ ಶೈಲಿಯ ಗೋಪುರವನ್ನು ಈಚೆಗೆ ಕಟ್ಟಲಾಗಿದೆ. ಪ್ರತಿ ಹಂತದಲ್ಲೂ ಜಯ ವಿಜಯರ ಗಾರೆಯ ವಿಗ್ರಹಗಳಿವೆ. ಗರ್ಭಗೃಹದಲ್ಲಿ ಎತ್ತರವಾದ ಕೃಷ್ಣಶಿಲೆಯ ಸುಂದರ ಉಗ್ರನರಸಿಂಹ ಮೂರ್ತಿ ಇದೆ. ಗರ್ಭಗೃಹದ ಮುಂದಿರುವ ಪ್ರಾಕಾರದಲ್ಲಿ ಸುಂದರವಾದ ಕಪ್ಪುಕಲ್ಲಿನ ವೃತ್ತಾಕಾರದ ಕಂಬಗಳಿದ್ದು ಇದರಲ್ಲಿ ಸೂಕ್ಷ್ಮಕೆತ್ತನೆಗಳಿವೆ. ಹೊರ ಪ್ರಾಕಾರದಲ್ಲಿ ಕಲ್ಲಿನ ಕಂಬಗಳಿವೆಯಾದರೂ ಅದರಲ್ಲಿ ಹೇಳಿಕೊಳ್ಳುವಂಥ ಯಾವುದೇ ಕೆತ್ತನೆ ಇಲ್ಲ. ಗರ್ಭಗೃಹದಲ್ಲಿರುವ ಉಗ್ರನರಸಿಂಹಸ್ವಾಮಿಗೆ ಎಂಟು ಕೈಗಳು, ಮೂರು ಕಣ್ಣು ಇರುವುದು ವಿಶೇಷ. ತ್ರಿನೇತ್ರನಾದ ಶಿವ ಮುಕ್ಕಣ್ಣ ಎಂದು ಹೆಸರಾಗಿದ್ದಾರೆ. ಆದರೆ, ಮದ್ದೂರಿನಲ್ಲಿ ಬಹು ಅಪರೂಪದ ಮೂರು ಕಣ್ಣಿನ ನರಸಿಂಹಸ್ವಾಮಿಯ ವಿಗ್ರಹವಿದೆ. ಎಂಟು ಕೈಗಳ ಪೈಕಿ ಎರಡುಗಳಿಂದ ತೊಡೆಯ ಮೇಲೆ ಮಲಗಿಸಿಕೊಂಡ ಹಿರಣ್ಯಕಶಿಪುವಿನ ಕರಳು ಬಗೆದು ಮಾಲೆ ಹಾಕಿಕೊಳ್ಳುತ್ತಿರುವ ನರಸಿಂಹ ದೇವರ, ಇನ್ನೆರೆಡು ಕೈಗಳಲ್ಲಿ ಪಾಶಾಂಕುಶಗಳನ್ನು, ಉಳಿದೆರೆಡು ಕೈಗಳಲ್ಲಿ ಶಂಖ, ಚಕ್ರಗಳಿವೆ, ದೇವತಾವಿಗ್ರಹದ ಎಡಭಾಗದಲ್ಲಿ ವಿಷ್ಣುವಿನ ವಾಹನ ಗರುಡನಿದ್ದನೆ, ಬಲಭಾಗದಲ್ಲಿ ಹಿರಣ್ಯಕಶಿಪುವಿನ ಪುತ್ರ ಹಾಗೂ ನರಸಿಂಹಾವತಾರಕ್ಕೆ ಕಾರಣರಾದ ಪ್ರಹ್ಲಾದರಿದ್ದಾರೆ. ಸ್ವಾಮಿಗಿರುವ ಮೂರನೇ ಕಣ್ಣು ಹಿರಣ್ಯಕಶಿಪುವಿನ ಸಂಹಾರದ ವೇಳೆ ಸೃಷ್ಟಿಯಾಯಿತೆಂದು ಹೇಳಲಾಗುತ್ತದೆ. ಉಗ್ರಸ್ವರೂಪಿಯಾದ ಈ ನರಸಿಂಹನನ್ನು ಉಗ್ರಂ ವೀರಂ ಮಹಾ ವಿಷ್ಣುಂ ಜ್ವಲಂತಂ ಸರ್ವತೋಮುಖಂ ನರಸಿಂಹಂ ಭೀಷಣಂ ಭದ್ರಂ ಮೃತ್ಯು ಮೃತ್ಯುಂ ನಮಾಮ್ಯಹಂ ಎಂದು 48 ಬಾರಿ ಹೇಳಿಕೊಂಡು ಪೂಜಿಸಿದರೆ ಸಕಲ ಇಷ್ಟಾರ್ಥಗಳೂ ಸಿದ್ಧಿಸುತ್ತವೆ ಎಂದು ಪುರೋಹಿತರಾದ ಶ್ರೀ.ಸಿಂಗಾಯಂಗಾರ್ ಹೇಳುತ್ತಾರೆ. ದೇವಾಲಯದ ಒಳಾಂಗಣದಲ್ಲಿ ಶ್ರೀನಿವಾಸದೇವರ ಹಾಗೂ ಶ್ರೀಕೃಷ್ಣನಿಗೆ ಹಾಲುಣಿಸುತ್ತಿರುವ ಯಶೋಧಾ ವಿಗ್ರಹಗಳು ಅತ್ಯಂತ ಅಪರೂಪದ ವಿಗ್ರಹಗಳೆಂಬುದರಲ್ಲಿ ಸಂದೇಹವೇ ಇಲ್ಲ. ಒಳಪ್ರಕಾರದಲ್ಲಿ ಸೌಮ್ಯನಾಯಕಿ ಹಾಗೂ ನರಸಿಂಹನಾಯಕಿ ವಿಗ್ರಹಗಳೂ ಇವೆ. ದೇವಾಲಯದಲ್ಲಿ ಸೀತಾ, ಲಕ್ಷ್ಮಣ, ಆಂಜನೇಯ ಹಾಗೂ ಶ್ರೀರಾಮ ದೇವರ ವಿಗ್ರಹಗಳಿವೆ. ಊರಿನಲ್ಲಿರುವ ದೇಶೇಶ್ವರ ದೇವಾಲಯ ಗಂಗರ ಕಾಲದ ವಾಸ್ತು ವಿನ್ಯಾಸ ಒಳಗೊಂಡಿದೆ. ಇದರ ಹೊರಗೋಡೆಗಳನ್ನು ಇತ್ತೀಚೆಗೆ ಬಳಪದ ಕಲ್ಲಿನಲ್ಲಿ ನಿರ್ಮಿಸಲಾಗಿದೆ. ದೇವಾಲಯದ ನಂದಿಮಂಟಪ ಸುಂದರವಾಗಿದೆ. ಗ್ರಾಮದೇವತೆ ಮದ್ದೂರಮ್ಮನ ದೇವಾಲಯವೂ ಇಲ್ಲಿದೆ. ಪ್ರತಿವರ್ಷ ಏಪ್ರಿಲ್-ಮೇ ತಿಂಗಳಿನಲ್ಲಿ ಜಾತ್ರೆ ನಡೆಯುತ್ತದೆ.
ಬಿಂಕದಕಟ್ಟಿ ಪ್ರಾಣಿ ಸಂಗ್ರಹಾಲಯ
ಉತ್ತರ ಕರ್ನಾಟಕದ ಗದಗಜಿಲ್ಲೆಯ ಪ್ರಮುಖ ಪ್ರವಾಸಿ ಆಕರ್ಷಣೆಗಳಲ್ಲಿ ಒಂದು.
ಪ್ರಾಣಿಗಳ ವಿವರ
ನವಿಲು, ಜಿಂಕೆ, ಸಾರಂಗ ಕತ್ತೆ ಕಿರುಬ,  ಕೃಷ್ಣ ಮೃಗ, ಕರಡಿ ,ಮುಳ್ಳು ಹಂದಿ ಕಾಡು ಕುರಿ , ಚಿರತೆ, ಉಡ ,ಹೆಬ್ಬಾವು ,ಮೊಸಳೆ  ಇತ್ಯಾದಿಗಳಿವೆ.
ಚಿತ್ರ ಗ್ಯಾಲರಿ
ವರ್ಗ: ಗದಗ ಜಿಲ್ಲೆ ವರ್ಗ: ರಾಷ್ಟ್ರೀಯ ಉದ್ಯಾನಗಳು ವರ್ಗ: ಕರ್ನಾಟಕ ಉದ್ಯಾನಗಳು ವರ್ಗ: ಭಾರತದ ಉದ್ಯಾನಗಳು
ಹೊನಗೊನ್ನೆ ಸೊಪ್ಪು
thumb ಹೊನಗೊನ್ನೆ ಸೊಪ್ಪು ಒಂದು ಔಷಧೀಯ ಸಸ್ಯವಾಗಿದೆ. ಇದರ ವೈಜ್ಞಾನಿಕ ಹೆಸರು ಆಲ್ಟರ್ ನ್ಯಾಂಥೀರ ಸೆಸ್ಸಿಲಿಸ್. ಇದು ಅಮರಾಂಥೇಸಿ ಕುಟುಂಬಕ್ಕೆ ಸೇರಿದ ಸಸ್ಯವಾಗಿದೆ.
ಸಸ್ಯ ವಿವರಣೆ
ಈ ಗಿಡವು ರಾಜ್ಯದ ಉಷ್ಣಪ್ರದೆಶಗಳಲ್ಲಿನ ಒದ್ದೆಭೂಮಿಯಲ್ಲಿ, ಗದ್ದೆ ಬಯಲಿನಲ್ಲಿ ಮತ್ತು ಕೆರೆಯಂಗಳದಲ್ಲಿ ಹುಲುಸಾಗಿ ಬೆಳೆಯುತ್ತದೆ. ಇದನ್ನು ಸೊಪ್ಪು ತರಕಾರಿಯಂತೆ ಕೆಲವು ಕಡೆ ಬಳಸುತ್ತಾರೆ. ಗಿಡವು ಕವಲೊಡೇದು ನೆಲದ ಮೇಲೆ ಹರಡಿ ಬೆಳಯುತ್ತದೆ. ನೆಲಕ್ಕೆ ತಾಗುವ ಗೆಣ್ಣೀನಲ್ಲಿ ಬೇರುಗಳು ಮೊಳೆತು ಕಾಂಡವನ್ನು ನೆಲಕ್ಕೆ ಭದ್ರಪಡಿಸುತ್ತದೆ. ಕಾಂಡದ ಮೇಲೆ ರಸಭರಿತವಾದ, ನೀಳಾವಾದ, ಸರಳವಾದ ಮತ್ತು ಹೊಳಪಾದ ಎಲೆಗಳು ಅಭಿಮುಖವಾಗಿ ಜೋಡಣೆಯಾಗಿರುತ್ತದೆ. ಎಲೆಯ ಕಂಕುಳಲ್ಲಿ ಅಣ್ಣೇಸೊಪ್ಪಿನ ಹೂಗೊಂಚಲಿನಂತಿರುತ್ತದೆ.
ಉಲ್ಲೇಖಗಳು
<References />
ಬಾಹ್ಯಸಂಪರ್ಕಗಳು
ವರ್ಗ:ಸಸ್ಯಗಳು ವರ್ಗ:ಔಷಧೀಯ ಸಸ್ಯಗಳು
ಮಾಗಡಿ ಪಕ್ಷಿಧಾಮ
ಗದಗ ಜಿಲ್ಲೆಯ ಶಿರಹಟ್ಟಿ ತಾಲ್ಲೂಕಿನ ಮಾಗಡಿ ಗ್ರಾಮದಲ್ಲಿನ ಸುಮಾರು ೭೦ ಹೆಕ್ಟೇರ್ ವಿಸ್ತೀರ್ಣದ ಮಳೆಯಾಧಾರಿತ ಕೆರೆಯೇ ಪಕ್ಷಿಧಾಮವಾಗಿ ರೂಪಿತಗೊಂಡಿದೆ. ಈ ಪಕ್ಷಿಧಾಮವು ಶಿರಹಟ್ಟಿಯಿಂದ ೮ ಕೀ.ಮಿ, ಹಾಗೂ ಗದಗದಿಂದ ೨೭ ಕೀ.ಮೀ ದೂರದಲ್ಲಿದೆ.‌ ಇಲ್ಲಿಗೆ ಚಳಿಗಾಲದಲ್ಲಿ, ಪ್ರಮುಖವಾಗಿ ಮಂಗೋಲಿಯಾ ದೇಶದಿಂದ ಪಟ್ಟೆತಲೆ ಹೆಬ್ಬಾತು ಯಾ ಪರ್ವತಹಕ್ಕಿಗಳು ಹೆಚ್ಚಿನ ಸಂಖ್ಯೆಯಲ್ಲಿ (೫೦೦೦ಕ್ಕೂ ಅಧಿಕ; ಇಡೀ ವಿಶ್ವದಲ್ಲಿ ಇರುವುದು ೧.೨ ಲಕ್ಷ) ವಲಸೆ ಬರುವುದರಿಂದ ಪಕ್ಷಿಧಾಮವನ್ನಾಗಿ ಘೋಷಿಸಲಾಗಿದೆ. ಇಲ್ಲಿಗೆ ಹತ್ತಿರವಿರುವ ೧೨೦ ಹೆಕ್ಟೇರ್ ವಿಸ್ತೀರ್ಣದ ಶೆಟ್ಟಿಕೆರೆಗೆ ಚಳಿಗಾಲದಲ್ಲಿ ಕ್ರೌಂಚ ಪಕ್ಷಿಗಳು (ಡೊಮೆಸಿಲ್ ಕ್ರೆನ್) ಹೆಚ್ಚಿನ ಸಂಖ್ಯೆಯಲ್ಲಿ ( ೪೦೦೦ ಕ್ಕೂ ಅಧಿಕ; ಇಡೀ ವಿಶ್ವದಲ್ಲಿ ಇರುವುದು ೨.೫ ಲಕ್ಷ) ಕಾಣಿಸಿಕೊಂಡಿದ್ದರಿಂದ ಒಟ್ಟಾಗಿ - ಮಾಗಡಿ ಮತ್ತು ಶೆಟ್ಟಿಕೆರೆ ಜೌಗುಪ್ರದೇಶ ಒಂದು ಪ್ರಮುಖ ಹಕ್ಕಿತಾಣವೆಂದು ಗುರುತಿಸಲಾಗಿದೆ (೨೦೧೬).
ನವೆಂಬರ್‌ ತಿಂಗಳಿನಲ್ಲಿ ಆಗಮಿಸಲಾರಂಭಿಸುವ ಹೆಬ್ಬಾತುಗಳು ಡಿಸೆಂಬರ್‌ ಎರಡನೇ ವಾರದ ಹೊತ್ತಿಗೆ ಸಂಪೂರ್ಣ ಕೆರೆಯ ನೀರ ಮೇಲೆಲ್ಲಾ ಹರಡಿ ತೇಲುತ್ತಿರುತ್ತವೆ. ಇವುಗಳು ಹಗಲು ಹೊತ್ತಿನಲ್ಲಿ ವಿಶ್ರಮಿಸಿ ಸಂಜೆಯಾಗುತ್ತಿದ್ದಂತೆ ಚಿಗುರೆಲೆ, ಧವಸ, ಧಾನ್ಯಗಳಂತಹ ಆಹಾರವನ್ನು ಅರಸಿ ಬೆಳೆ ಇರುವ ಕೃಷಿ ಭೂಮಿಯತ್ತ ಹೊರಡುತ್ತವೆ, ಮುಂಜಾನೆ ಮರಳಿ ಬರುತ್ತವೆ. ಅಧಿಕ ಸಂಖ್ಯೆಯಲ್ಲಿ ಬಂದ ಹೆಬ್ಬಾತುಗಳು ಇಲ್ಲಿಯೇ ನೆಲೆನಿಲ್ಲುವುದಿಲ್ಲ, ಕೆಲದಿನಗಳಲ್ಲಿ ದೊರೆಯುವ ಆಹಾರಕ್ಕನುಗುಣವಾಗಿ ಚದುರಿದಂತೆ ದಕ್ಷಿಣ ದಿಕ್ಕಿನತ್ತ ಹರಡುತ್ತಾ ಹೋಗುತ್ತವೆ. ವಲಸೆಯ ಅಧ್ಯಯನಕ್ಕಾಗಿ ಮಂಗೋಲಿಯಾದಲ್ಲಿ ತೊಡಿಸಿರುವ ಕೊರಳ ಪಟ್ಟಿಯಿರುವ ಹೆಬ್ಬಾತುಗಳು ಮತ್ತದೇ ಪ್ರದೇಶಕ್ಕೆ ಪದೇ ಪದೇ ಆಗಮಿಸುತ್ತಿರುವುದು ತಿಳಿದುಬಂದಿದೆ. 200px|thumb|right|ಪಟ್ಟೆತಲೆ ಹೆಬ್ಬಾತು (ಬಾರ್ ಹೆಡೆಡ್ ಗೂಸ್)
ಇದುವರೆಗೂ ಇಲ್ಲಿ ಸುಮಾರು ೧೬೬ ವಿವಿಧ ಜಾತೀಯ ಹಕ್ಕಿಗಳನ್ನು ಗುರುತಿಸಲಾಗಿದೆ‌. ಇವುಗಳಲ್ಲಿ ಸುಮಾರು ೪೪ ವಲಸೆಬರುವಂತಹವು. ಪಟ್ಟೆತಲೆ ಹೆಬ್ಬಾತುಗಳಲ್ಲದೆ ಬೂದು ಹೆಬ್ಬಾತು (ಗ್ರೇಲಾಗ್‌ ಗೂಸ್)‌, ಕಂದು ಬಾತು (ಬ್ರಾಹ್ಮಿಣಿ ಶೆಲ್ಡ್‌ಕ್), ಸೂಜಿಬಾಲದ ಬಾತು (ನಾರ್ದರ್ನ್‌ ಪಿನ್ಟೇಲ್)‌, ಚಲುಕ ಬಾತು (ನಾರ್ದರ್ನ್‌ ಷೋವೆಲರ್), ನಾಮದ ಬಾತು (ಯೂರೇಷಿಯನ್‌ ವಿಜನ್)‌, ಬಿಳಿಹುಬ್ಬಿನ ಬಾತು (ಗಾರ್ಗನಿ), ಕಂದುತಲೆ ಬಾತು (ಕಾಮನ್‌ ಪೊಚ್ಚರ್ಡ್)‌ ಮುಂತಾದ ಬಾತುಕೋಳಿಗಳೂ ಸಹ ಇಲ್ಲಿಗೆ ವಲಸೆ ಬರುತ್ತವೆ. ಸುತ್ತಲಿನ ಕೃಷಿ ಭೂಮಿ ಸಾಕಷ್ಟು ಸ್ಥಳೀಯ ಮತ್ತು ವಲಸೆ ಹಕ್ಕಿಗಳಿಗೆ ಆಶ್ರಯ ನೀಡಿದೆ. ವಿವಿಧ ನೀರಃಕ್ಕಿ, ನೀರ್ನಡಿಗೆ, ನೆಲವಾಸಿ, ಮರವಾಸಿ ಹಕ್ಕಿಗಳನ್ನು ಹತ್ತಿರದಿಂದ ಇಲ್ಲಿ ನೋಡಬಹುದಾಗಿದೆ.
ಪಕ್ಷಿಧಾಮಕ್ಕೆ ಭೇಟಿ ಕೊಡಲು ನವೆಂಬರ್ ತಿಂಗಳ ಎರಡನೇ ವಾರದಿಂದ ಮಾರ್ಚ್‌ ಮೂರನೇ ವಾರದವರೆಗಿನ ಅವಧಿ ಅತಿ ಉತ್ತಮ. ಹೆಬ್ಬಾತುಗಳು ಗುಂಪಿನಲ್ಲಿ ಆಹಾರವನ್ನರಸಿ ಹೋಗುವ ಹಾಗೂ ನಂತರ ಬರುವ ನೋಟ ಆನಂದದಾಯಕ, ಆದ್ದರಿಂದ ಮುಂಜಾನೆ ಸುಮಾರು ೮.೩೦ಯ ಹೊತ್ತಿಗೆ ಅವುಗಳು ಬರುವ ಸಮಯದಲ್ಲಿ ಇಲ್ಲಿದ್ದರೆ ಉತ್ತಮ, ಸಂಜೆ ೪ರ ನಂತರ ಇಲ್ಲಿಂದ ಹೊರಡಲು ಶುರುಮಾಡುತ್ತವೆ. ಹೆಬ್ಬಾತುಗಳು ಬರುವ ಮತ್ತು ಹೊರಡುವ ನಡುವಿನ ಸಮಯವನ್ನು ಸಮರ್ಪಕವಾಗಿ ಉಪಯೋಗಿಸಲು, ಹತ್ತಿರದಲ್ಲಿರುವ ಮತ್ತೊಂದು ವಿವಿಧ ಹಕ್ಕಿಗಳ ನೆಲೆ ಶೆಟ್ಟಿಕೆರೆಗೆ ಭೇಟಿಕೊಡಬಹುದು ಇಲ್ಲವೇ ಗಿಡಮರ, ಚಿಟ್ಟೆ ಮತ್ತು ಹಕ್ಕಿಗಳ ವೈವಿಧ್ಯತೆಯ ಬಂಢಾರ  ಕಪ್ಪತ ಗುಡ್ಡಕ್ಕೆ ಭೇಟಿ ಕೊಟ್ಟು ಮರಳಿ ಸಂಜೆ ಹೆಬ್ಬಾತುಗಳು ನಿರ್ಗಮಿಸುವುದನ್ನು ಕಾಣಬಹುದು. ಸಂಪೂರ್ಣ  ಕೆರೆಯನ್ನು ತೀರದಲ್ಲೇ ನಡೆದು ನೋಡಬಹುದಿದ್ದು, ಅರಣ್ಯ ಇಲಾಖೆಯ ವೀಕ್ಷಣಾ ಗೋಪುರ ಉತ್ತಮ ನೋಟವನ್ನು ಒದಗಿಸುತ್ತದೆ. ಇಲ್ಲಿನ ನುರಿತ, ಅನುಭವಿ ಅರಣ್ಯ ಇಲಾಖೆಯ ಸಿಬ್ಬಂದಿಯಿಂದ ಸಾಕಷ್ಟು ಮಾಹಿತಿ ದೊರೆಯುವುದು ಇಲ್ಲಿನ ವಿಶೇಷ.
ಮಾಗಡಿ ಪಕ್ಷಿಧಾಮ
thumb|ಮಾಗಡಿ ಕೆರೆಯಲ್ಲಿ ಪಟ್ಟೆತಲೆ ಹೆಬ್ಬಾತುಗಳು
ಉಲ್ಲೇಖಗಳು
http://www.bnhsenvis.nic.in/Database/Important-Bird-And-Biodiversity-Areas-In-India_18738.aspx  https://ebird.org/hotspot/L4161947
ದತ್ತಾತ್ರೇಯ
ದತ್ತಾತ್ರೇಯನು ಹಿಂದೂಗಳಿಂದ ತ್ರಿಮೂರ್ತಿಗಳಾದ ಬ್ರಹ್ಮ, ವಿಷ್ಣು ಮತ್ತು ಮಹೇಶ್ವರರ ಅವತಾರನಾದ ದೇವರೆಂದು ಪರಿಗಣಿಸಲ್ಪಡುತ್ತಾನೆ. ದತ್ತ ಶಬ್ದದ ಅರ್ಥ "ಕೊಟ್ಟಿದ್ದು", ತ್ರಿಮೂರ್ತಿಗಳು ತಮ್ಮನ್ನು ತಾವೇ ಋಷಿ ದಂಪತಿಗಳಾದ ಅತ್ರಿ ಮತ್ತು ಅನಸೂಯೆಯರಿಗೆ ಪುತ್ರನ ರೂಪದಲ್ಲಿ ಅರ್ಪಿಸಿದ್ದರಿಂದ ದತ್ತನೆಂದು ಕರೆಯಲ್ಪಡುತ್ತಾನೆ. ಅವನು ಅತ್ರಿಯ ಪುತ್ರ, ಹಾಗಾಗಿ "ಆತ್ರೇಯ"ನೆಂಬ ಹೆಸರು.
ದತ್ತಾತ್ರೇಯ ಸ್ವಾರೋಚಿಷ ಮನ್ವಂತರದ ಸಪ್ತರ್ಷಿಗಳಲ್ಲಿ ಒಬ್ಬ. ದೂರ್ವಾಸ ಮುನಿ ಈತನ ಸಹೋದರ. ನಿಮಿ ಋಷಿ ಈತನ ಮಗ. ಏಳನೆಯ ದಿವಸದಲ್ಲಿಯೇ ಈತ ತಾಯಿಯ ಗರ್ಭದಲ್ಲಿ ಪ್ರಕಟವಾಗಿ ತಂದೆಗೆ ಸಹಾಯ ಮಾಡಿದನೆಂದು ಕಥೆಯಿದೆ.
ದತ್ತಾತ್ರೇಯನ ಜನನವೃತ್ತಾಂತ ಹೀಗಿದೆ. ಅತ್ರಿಮುನಿ ಸಂತಾನಾರ್ಥವಾಗಿ ಉಗ್ರ ತಪಸ್ಸು ಮಾಡಿದ. ಈತನ ತಪಸ್ಸಿಗೆ ಮೆಚ್ಚಿ ತ್ರಿಮೂರ್ತಿಗಳು ದರ್ಶನ ನೀಡಿದರು. ತಮ್ಮ ಒಬ್ಬೊಬ್ಬರ ಅಂಶದಿಂದಲೂ ಒಬ್ಬೊಬ್ಬ ಮಗ ಹುಟ್ಟುವನೆಂದು ವರ ನೀಡಿದರು. ಅದರಂತೆ ಬ್ರಹ್ಮನ ಅಂಶದಿಂದ ಚಂದ್ರನೂ ವಿಷ್ಣುವಿನ ಅಂಶದಿಂದ ದತ್ತಾತ್ರೇಯನೂ ಶಿವನ ಅಂಶದಿಂದ ದುರ್ವಾಸನೂ ಜನಿಸಿದರು. ಕಾರ್ತವೀರ್ಯ, ಪ್ರಹ್ಲಾದ ಮೊದಲಾದವರಿಗೆ ದತ್ತಾತ್ರೇಯ ಜ್ಞಾನೋಪದೇಶ ಮಾಡಿದ. ಈತ ಬ್ರಹ್ಮಚಾರಿಯೆಂದು ಹೇಳಲಾಗಿದೆ.
ದೇವತೆಗಳು ರಾಕ್ಷಸರ ಹಿಂಸೆಯನ್ನು ತಡೆಯಲಾರದೆ ದತ್ತಾತ್ರೇಯನಲ್ಲಿ ಮೊರೆಯಿಟ್ಟಾಗ ಅವರಿಗೆ ತನ್ನ ಆಶ್ರಮದಲ್ಲಿ ಈತ ಆಶ್ರಯ ಕೊಟ್ಟ. ರಾಕ್ಷಸರು ಹೊಂಚು ಹಾಕಿ ಈತನ ಆಶ್ರಮದಲ್ಲಿದ್ದ ಲಕ್ಷ್ಮಿಯನ್ನು ಅಪಹರಿಸಿದರು. ಆಗ ಈತ ತನ್ನ ತಪೋಮಹಿಮೆಯಿಂದ ರಾಕ್ಷಸರನೆಲ್ಲ ನಾಶ ಮಾಡಿದ. ಈ ವಿಚಾರ ಭಾಗವತ ಹಾಗೂ ಮಾರ್ಕಂಡೇಯ ಪುರಾಣಗಳಲ್ಲಿ ಉಲ್ಲೇಖಿತವಾಗಿದೆ.
ಮುಂಬಯಿ-ಮದ್ರಾಸು ರೈಲ್ವೆಮಾರ್ಗದಲ್ಲಿರುವ ಗಾಣಗಾಪುರ ಪ್ರಸಿದ್ಧ ದತ್ತಕ್ಷೇತ್ರವೆನಿಸಿದೆ. ಈ ಕ್ಷೇತ್ರದ ಪಕ್ಕದಲ್ಲಿ ಭೀಮಾನದಿ ಹರಿಯುತ್ತಿದೆ. ಇಲ್ಲಿ ದತ್ತಾತ್ರೇಯನ ಸಗುಣ ಪಾದುಕೆಗಳಿವೆ ಎನ್ನಲಾಗಿದೆ. ಪ್ರತಿ ಹುಣ್ಣಿಮೆಯಲ್ಲಿಯೂ ಇಲ್ಲಿ ಉತ್ಸವವಿರುತ್ತದೆ.
ದತ್ತಾತ್ರೇಯ ಎಂದಾಗ ನೆನಪಾಗುವುದು ಇಡೀ ಸಮಷ್ಟಿಯನ್ನೇ ತನ್ನ ಗುರುವೆಂದು ಭಾವಿಸಿದ ಶ್ರೇಷ್ಠ ಅರಿವಿನ ಭಾವ.
ದತ್ತಾವತಾರ
ಈ ದತ್ತನಲ್ಲೆ ಚಂದ್ರ, ದುರ್ವಾಸರ ಅಂಶವೂ ಒಳಗೊಂಡಿತ್ತು. ಆದರಿಂದಲೇ ಆತನಿಗೆ ಮೂರು ಮುಖ, ಆರು ಕೈ. ಕೆಳಗಿನ ಕೈಗಳಲ್ಲಿ ಮಾಲೆ, ಕಮಂಡಲ, ಮಧ್ಯದ ಕೈಗಳಲ್ಲಿ ಡಮರು, ತ್ರಿಶೂಲ, ಮೇಲಿನ ಕೈಗಳಲ್ಲಿ ಗದಾ, ಚಕ್ರ, ಕಾವಿಬಟ್ಟೆಯನ್ನು ತೊಟ್ಟು, ಜಡೆ, ವಿಭೂತಿಗಳಿಂದ ಅಲಂಕೃತನಾಗಿದ್ದನು. ಆತ ಹುಟ್ಟಿದ್ದು ಮಾರ್ಗಶೀರ್ಷ ಮಾಸದ ಶುಕ್ಲ ಪಕ್ಷ ಚತುದರ್ಶಿ. ಆ ದಿನದಂದೇ ಪ್ರತಿ ವರ್ಷ “ದತ್ತ ಜಯಂತಿ” ಆಚರಿಸುವವರು. ದತ್ತಾತ್ರೇಯನ ಚಿತ್ರಣದಲ್ಲಿ ಹಸುವೊಂದಿದೆ. ಅದೇ ಕಾಮಧೇನು. ಆತನ ಹಿಂದೆ ದೊಡ್ಡ ಮರವಿದೆ. ಅದೇ ಕಲ್ಪವೃಕ್ಷ. ನಾಲ್ಕು ನಾಯಿಗಳಿವೆ. ಅವೇ ನಾಲ್ಕು ವೇದಗಳು. ಹೀಗೆ ದತ್ತಾತ್ರೇಯನ ಮೂರ್ತಿ ತ್ಯಾಗ, ಭಕ್ತಿ, ಜ್ಙಾನ, ಅನುಕಂಪಗಳ ಸಾಕಾರ ಮೂರ್ತಿಯಾಗಿದೆ. ನಮ್ಮ ದೇಶದ ನೈರುತ್ಯ ಭಾಗದಲ್ಲಿ ಗುಜರಾತ್ ರಾಜ್ಯದಲ್ಲಿರುವ ಸಸ್ಯಗಿರಿ ದತ್ತಾತ್ರೇಯನ ವಾಸಸ್ಥಾನವಾಗಿದೆ. ಇದು ರಮ್ಯವಾದ ಬೆಟ್ಟ ಪ್ರದೇಶ, ಅನೇಕ ಗವಿಗಳು, ಕಂದರಗಳು ಅಲ್ಲಿವೆ. ಹೆಮ್ಮರಗಳು ಬೆಳೆದು ನಿಂತಿವೆ. ಇಂಥ ಪ್ರಕೃತಿ ರಮ್ಯಸ್ಥಾನದಲ್ಲಿ ದತ್ತನ ಆಶ್ರಮ ಇದೆ.
24 ಗುರುಗಳು
ಭಾಗವತದಲ್ಲಿ ಶ್ರೀಕೃಷ್ಣ ತನ್ನ ಸ್ನೇಹಿತನಾದ ಉದ್ಧವನಿಗೆ ಉಪದೇಶಿಸಿದ ಉದ್ಧವಗೀತೆ ಮಾತುಗಳಲ್ಲಿ ದತ್ತಾತ್ರೇಯನ 24 ಮಾತುಗಳು ಬರುತ್ತವೆ. ಅವುಗಳೆಂದರೆ
1. ಪೃಥ್ವಿ:
ಪೃಥ್ವಿಯಿಂದ ಸಹನಶೀಲತೆ, ಕ್ಷಮೆ, ತಾಳ್ಮೆ ಹಾಗೂ ಎಲ್ಲಾ ಜೀವಿಗಳ ಒಳಿತಿಗಾಗಿ ಬಾಳುವುದನ್ನು ಕಲಿಯಬಹುದು.
2. ವಾಯು:
ಯಾವ ಸಂದರ್ಭದಲ್ಲಿಯು ವಾಯು ಹೇಗೆ ತನ್ನ ಗುಣಾದರ್ಶಗಳನ್ನು ಕಳೆದುಕೊಳ್ಳುವುದಿಲ್ಲವೋ ಹಾಗೆ ನಾವು ಯಾವ ವಿಷಯಗಳಿಂದಲೂ ವಿಚಲಿತರಾಗದೆ ಮಾರ್ಗಕ್ರಮಣವನ್ನು ಮಾಡಬೇಕು.
3. ಆಕಾಶ:
ಆಕಾಶಕ್ಕೆ ಯಾವುದೆ ಎಲ್ಲೆಗಳಿಲ್ಲ, ಅಂತೆಯೆ ನಮ್ಮ ಆತ್ಮವೂ ಕೂಡ ಇರಬೇಕು. ಹಾಗೆಯೆ ಎಲ್ಲವನ್ನು ಮೀರಿ ಅನಂತವಾಗಿರುವುದಲ್ಲದೆ ನಮ್ಮ ಮನಸ್ಸಿನ ಪ್ರಕ್ಷುಬ್ಧತೆಗಳಿಗೆ ಅತೀತವಾಗಿ ನಿರ್ಮಲವಾಗಿರ ಬೇಕೆಂದು ತಿಳಿಸತ್ತದೆ.
4. ನೀರು:
ನೀರಿನಂತೆಯೆ ಉತ್ತಮ ವ್ಯಕ್ತಿ ಸಹ ತನ್ನ ಬಳಿ ಇರುವ ಪ್ರತಿಯೊಬ್ಬರ ಆರೊಗ್ಯ, ಶಾಂತಿಗಳಿಗೆ ಅಗತ್ಯವಾಗುವಂತೆ ಬದುಕಬೇಕು. ನೀರು ಯಾವುದೆ ಅಹಮಿಕೆ ತೋರದಿರುವಂತೆ ಪರಮಾತ್ಮನ ಶ್ರೇಷ್ಠ ಸೃಷ್ಟಿಯ ತೆರೆದು ಬಾಳಬೇಕು.
5. ಅಗ್ನಿ:
ಬೆಂಕಿಗೆ ಯಾವುದೇ ಸ್ವರೂಪವಿಲ್ಲದಿದ್ದಾಗಿಯೂ ತಾನು ಸುಡುತ್ತಿರುವ ಕಟ್ಟಿಗೆ ರೂಪದಲ್ಲಿ ತನ್ನನ್ನು ಅಭಿವ್ಯಕ್ತಿಗೊಳಿಸಿಕೊಳ್ಳುತ್ತೆದೆ. ಅಂತೆಯೇ ತಾನು ಪಡೆದ ದೇಹದ ರೂಪದ ಮುಖಾಂತರವೆ ಆತ್ಮವೂ ತನ್ನನ್ನು ತೋರ್ಪಡಿಸಿಕೂಳ್ಳುತ್ತದೆ.
6. ಚಂದ್ರ:
ಚಂದ್ರ ಕುಗ್ಗುತ್ತಾನೆ ಹಿಗ್ಗುತ್ತಾನೆ. ಹೀಗೆ ನಿರಂತರ ಪ್ರಕ್ರಿಯೆಗಳಿಗೆ ಒಳಗಾದರು ಶಾಂತನಾಗಿರುತ್ತಾನೆ. ಹಾಗೆ ವ್ಯಕ್ತಿಯು ಜನನದಿಂದ ಮರಣದವರೆಗಿನ ನಿರಂತರ ಬದಲಾವಣೆಗಳಿಂದ ಬಾಧಿಸಲ್ಪಡುವುದಿಲ್ಲ.
7. ಸೂರ್ಯ:
ಸೂರ್ಯನ ಪ್ರತಿಫಲನಗಳು ಪರಮಾತ್ಮನು ಒಬ್ಬನೆ ಒಬ್ಬನಾಗಿದ್ದು ವಿವಿಧ ಜೀವಿಗಳ ಮೇಲೆ ತನ್ನನ್ನು ಪ್ರತಿಫಲಿಸಿದ್ದಾನೆ ಎಂಬುದನ್ನು ಸೂಚಿಸುತ್ತದೆ. ಹೀಗೆ ಆತ್ಮವು ದೇಹವಲ್ಲ ಎಂಬುದನ್ನು ಅರಿಯಬಹುದಾಗಿದೆ.
8. ಪಾರಿವಾಳ:
ಪಾರಿವಾಳವು ತನ್ನ ಮಕ್ಕಳಿಂದ ದೂರವಿರುವುದು ಅಸಾಧ್ಯವೆನಿಸಿ ತಾನೂ ಮೂರ್ಖತನದಿಂದ ಬಲೆಯಲ್ಲಿ ಬಂಧಿತಗೊಳ್ಳುತ್ತದೆ. ಪ್ರಾಜ್ಙನು ಅತಿಯಾದ ವ್ಯಾಮೋಹಗಳಿಂದ ಬಂಧಿತನಾಗುವುದಿಲ್ಲ.
9. ಹೆಬ್ಬಾವು:
ಕೆಲವೊಂದು ಸಮಯದಲ್ಲಿ ಹೆಬ್ಬಾವು ತಿನ್ನುವುದಕ್ಕೆ ಏನು ಸಿಗದಿದ್ದರೂ ಹೆದರುವುದಿಲ್ಲ ಪ್ರಾಜ್ಙನೂ ಸುಖದ ಆಮಿಷಗಳ ಅರಸುವಿಕೆಯಲ್ಲಿ ಎಂದೂ ಕಳೆದು ಹೋಗುವುದಿಲ್ಲ.
10. ಸಮುದ್ರ:
ನದಿಗಳು ಎಷ್ಟೇ ನೀರನ್ನು ತಂದರೂ, ತರದಿದ್ದರೂ ಸುಖ ಪಡುವುದು ಇಲ್ಲ, ದುಃಖ ಪಡುವುದಿಲ್ಲ. ಅಂತೆಯೆ ಮನುಷ್ಯನೂ ಭೋಗಗಳು ಲಭಿಸಿದಾಗ ಸುಖ ಪಟ್ಟು, ನೋವುಗಳು ಬಂದಾಗ ದುಃಖಿಸಲೂ ಬಾರದು ಎನ್ನುವುದನ್ನು ತಿಳಿಸಿದೆ.
11. ದೀಪದ ಹುಳ:
ದೀಪದ ಹುಳು ಹೇಗೆ ಉರಿವ ದೀಪಕ್ಕೆ ಸಿಲುಕಿ ಸಾಯುತ್ತದೆಯೊ ಹಾಗೆಯೇ ಯಾವ ಮನುಷ್ಯನು ಮೋಹಿತನಾಗುತ್ತಾನೋ ಅವನು ದೀಪದ ಹುಳದಂತೆ ಅದರಲ್ಲಿಯೆ ನಾಶನಾಗುತ್ತಾನೆ.
12. ಜೇನುನೊಣ:
ಜೇನುನೊಣದಂತೆ ಧನವನ್ನು( ಜೇನು ತುಪ್ಪವನ್ನು) ಸಂಗ್ರಹಿಸುವುದರಿಂದ ಹಠಾತ್ತಾಗಿ ಮರಣ ಬರುತ್ತದೆ. ಈ ಉಪದೇಶವನ್ನು ಪಡೆದುಕೊಂಡು ದ್ರವ್ಯಸಂಗ್ರಹವನ್ನು ಮಾಡುವುದನ್ನು ಬಿಡಬೇಕು.
13. ಆನೆ:
ಆನೆಯು ಸ್ತ್ರೀ ವ್ಯಾಮೋಹಕ್ಕೆ ಒಳಗಾಗಿ ಹೇಗೆ ಗುಂಡಿಯಲ್ಲಿ ಸಿಲುಕಿಕೊಳ್ಳುತ್ತದೆಯೋ ಹಾಗೆಯೆ ಯಾವ ಪುರುಷನು ಸ್ತ್ರೀ ಸುಖಕ್ಕೆ ಮರುಳಾಗುತ್ತಾನೆಯೋ ಅವನು ಬಂಧನದಲ್ಲಿ ಸಿಲುಕಿಕೊಳ್ಳುತ್ತಾನೆ.
14. ಭ್ರಮರ:
ಭ್ರಮರವು ಒಂದೇ ಕಮಲದ ಸುಗಂಧವನ್ನು ಸೇವಿಸದೆ ಬಹಳಷ್ಟು ಕಮಲಗಳ ಸುವಾಸನೆಯ ಆನಂದವನ್ನು ಪಡೆಯುತ್ತಿರುತ್ತದೆ. ಹಾಗೆಯೆ ನಾವು ಪ್ರತಿಯೊಂದನ್ನು ಕಲಿಯಲು ಪ್ರಯತ್ನಿಸಬೇಕು.
16. ಮೀನು:
ಮೀನು ತನ್ನ ಆಹಾರದ ರುಚಿಗೆ ಮೋಹಗೊಂಡು ಗಾಳಕ್ಕೆ ಸಿಲುಕುತ್ತದೆ. ಹಾಗೆಯೆ ಮನುಷ್ಯನು ನಾಲಿಗೆಯ ರುಚಿಯಲ್ಲಿ ಬದ್ಧನಾಗಿದ್ದು ಜನ್ಮ ಮರಣದ ಸುಳಿಯಲ್ಲಿ ಸಿಕ್ಕಿಕೊಳ್ಳುತ್ತಾನೆ.
17. ಪಿಂಗಲಾ ವೇಶ್ಯೆ:
ಎಲ್ಲಿಯವರೆಗೆ ಮನುಷ್ಯನಲ್ಲಿ ಆಸೆಯು ಪ್ರಬಲವಾಗಿರುತ್ತದೆಯೊ ಅಲ್ಲಿಯವರೆಗೆ ಅವನಿಗೆ ಸುಖ ನಿದ್ರೆ ಬರುವುದಿಲ್ಲ. ಯಾವ ಪುರುಷನು ಆಸೆಯನ್ನು ತ್ಯಜಿಸಿದ್ದಾನೆಯೊ ಅವನಿಗೆ ಈ ಸಂಸಾರದ ದುಃಖಗಳು ಬಂಧಿಸುವುದಿಲ್ಲ.
18. ಟಿಟ್ಟಿಭ:
ಟಿಟ್ಟಿಭ ಹಕ್ಕಿ ಮೀನನ್ನು ಕಚ್ಚಿಕೊಂಡು ಹೋಗುವಾಗ ಉಳಿದ ಹದ್ದು, ಕಾಗೆಗಳೆಲ್ಲಾ ಬೆನ್ನು ಹತ್ತಿದಾಗ ದಣಿದ ಟಿಟ್ಟಿಭ ಮೀನನ್ನು ಅಲ್ಲೆ ಬಿಡಲು, ಹದ್ದು ಅದನ್ನು ಕಚ್ಚಿಕೊಳ್ಳುವುದಕ್ಕೂ ಎಲ್ಲಾ ಕಾಗೆಗಳು ಅದನ್ನು ಬೆನ್ನು ಹತ್ತಿದವು. ಇದರಿಂದ ಆ ಟಿಟ್ಟಿಭವು ನಿಶ್ಚಿಂತವಾಗಿ ಕುಳಿತಿತು. ಈ ಸಂಸಾರದಲ್ಲಿ ಮೋಹವನ್ನು ಬಿಡುವುದರಲ್ಲಿಯೆ ಶಾಂತಿ ಇದೆ ಇಲ್ಲದಿದ್ದರೆ ಘೋರ ವಿಪತ್ತಿದೆ.
19. ಬಾಲಕ:
ಮನಾಪಮಾನಗಳ ಬಗ್ಗೆ ವಿಚಾರ ಮಾಡದೆ, ಎಲ್ಲ ಚಿಂತೆಗಳ ಪರಿಹಾರ ಮಾಡಿಕೊಂಡು ಬಾಲಕನಂತೆ ಆನಂದದಿಂದ ಇರಬೇಕು.
21. ಶಸ್ತ್ರಕಾರ:
ಶಸ್ತ್ರಕಾರ ಬಾಣವನ್ನು ಮಾಡುವಾಗ ರಾಜನು ಹಾದು ಹೋದನು. ನಂತರ ಒಬ್ಬ ರಾಜನು ಹೀಗೆ ಹೋದನಾ ಎಂದು ಕೇಳಿದಾಗ ಆತ ನಾನು ನನ್ನ ಕೆಲಸದಲ್ಲಿ ಮಗ್ನನಾಗಿದ್ದು ನೋಡಲಿಲ್ಲ ಎಂದನು. ಹೀಗೆ ನಾವು ಪ್ರತಿಯೊಂದು ಕಾರ್ಯ ಮಾಡಬೇಕು.
22. ಸರ್ಪ:
ಸರ್ಪಗಳು ಅಪಕಾರ ಮಾಡಿದ ಹೊರತು, ಕೆಣಕದ ಹೊರತು ಯಾರನ್ನು ಕಚ್ಚುವುದಿಲ್ಲ. ಅದರಂತೆಯೆ ಮಿತವಾಗಿ ಮಾತನಾಡ ಬೇಕು, ಜಗಳ ಮಾಡಬಾರದು, ಸದಾ ವಿವೇಕದಿಂದ ವರ್ತಿಸಬೇಕು, ಯಾರಿಗೂ ನೋವುಂಟು ಮಾಡಬಾರದು.
23. ಜೇಡ:
ಜೇಡಗಳು ಹಗಲೂ ರಾತ್ರಿ ಎನ್ನದೆ ಬಲೆಯನ್ನು ಹಣೆಯುತ್ತವೆ. ಮುಂದೆ ಮನಸ್ಸಿಗೆ ಬಂದಾಗ ಆ ಮನೆಯನ್ನೆ ನುಂಗಿ ಸ್ವತಂತ್ರವಾಗುತ್ತದೆ. ಆದುದರಿಂದ ಜಗತ್ತಿನಲ್ಲಿನ ಘಟನೆಗಳಿಗೆ ಹೆಚ್ಚಿನ ಮಹತ್ವವನ್ನು ಕೊಡಬಾರದು.
24. ಕಣಜ:
ಕಣಜವು ಯಾವುದೋ ಒಂದು ಹುಳುವನ್ನು ತಂದಿಟ್ಟುಕೊಂಡು ಗಾಳಿ ಊದುತ್ತಾ ಆ ಕೀಟವನ್ನು ಕೊನೆಗೆ ಅದು ಕೂಡ ಕಣಜದ ಹುಳುವನ್ನೇ ಮಾಡುತ್ತದೆ. ಹಾಗೆಯೇ ನಾವು ಸತತ ನಮ್ಮ ಗುರಿಯ ಕಡೆಗೆ ಧ್ಯಾನ ಮಾಡಬೇಕು.
ಹೊಸರಾಗ
ಹೊಸರಾಗ - ೧೯೯೨ರಲ್ಲಿ ಬಿಡುಗಡೆಯಾದ ಕನ್ನಡ ಚಲನಚಿತ್ರಗಳಲ್ಲೊಂದು.
ಹಿಂದಿ ಚಿತ್ರರಂಗದ ಪ್ರಮುಖ ನಟರಲ್ಲೊಬ್ಬರಾದ ಪ್ರಾಣ್ ಈ ಚಿತ್ರಲ್ಲಿ ನಟಿಸಿದ್ದಾರೆ.
ವರ್ಗ:ವರ್ಷ-೧೯೯೨ ಕನ್ನಡಚಿತ್ರಗಳು
ಡಾ. ೫೬ (ಚಲನಚಿತ್ರ)
'ಡಾ. 56' ಭಾರತೀಯ ದ್ವಿಭಾಷಾ ಥ್ರಿಲ್ಲರ್ ಚಿತ್ರವಾಗಿದ್ದು, ಇದನ್ನು ರಾಜೇಶ್ ಆನಂದಲೀಲಾ ನಿರ್ದೇಶಿಸಿದ್ದಾರೆ. ಕನ್ನಡ ಮತ್ತು ತಮಿಳಿನಲ್ಲಿ ಚಿತ್ರೀಕರಿಸಲಾದ ಈ ಚಿತ್ರವನ್ನು ಸ್ಟುಡಿಯೋಸ್, ಹರಿ ಹರ ಪಿಕ್ಚರ್ಸ್ ಮತ್ತು ಶ್ರೀ ಲಕ್ಷ್ಮಿ ಜ್ಯೋತಿ ಕ್ರಿಯೇಷನ್ಸ್ ನಿರ್ಮಿಸಿವೆ. ಚಿತ್ರದಲ್ಲಿ ಪ್ರಿಯಾಮಣಿ, ಪ್ರವೀಣ್ ರೆಡ್ಡಿ, ರಾಜ್ ದೀಪಕ್ ಶೆಟ್ಟಿ ಮತ್ತು ರಮೇಶ್ ಭಟ್ ಪ್ರಮುಖ ಪಾತ್ರಗಳಲ್ಲಿ ನಟಿಸಿದ್ದಾರೆ. ಚಿತ್ರವು 9 ಡಿಸೆಂಬರ್ 2022 ರಂದು ಚಿತ್ರಮಂದಿರಗಳಲ್ಲಿ ಬಿಡುಗಡೆಯಾಯಿತು.
ಉತ್ಪಾದನೆ
ಜೂನ್ 2019 ರಲ್ಲಿ ಪ್ರಾಜೆಕ್ಟ್‌ನಲ್ಲಿ ಕೆಲಸ ಮಾಡಲು ಪ್ರಿಯಾಮಣಿ ಸಹಿ ಹಾಕಿದರು ಮತ್ತು ಆಗಸ್ಟ್ 2019 ವೇಳೆಗೆ ಚಿತ್ರೀಕರಣ ಬಹುತೇಕ ಪೂರ್ಣಗೊಂಡಿತು. ಈ ಚಿತ್ರವನ್ನು ಕನ್ನಡ ಮತ್ತು ತಮಿಳಿನಲ್ಲಿ ಏಕಕಾಲದಲ್ಲಿ ಚಿತ್ರೀಕರಿಸಲಾಗಿದ್ದು, ಸಿಬಿಐ ಅಧಿಕಾರಿಯಾಗಿ ನಟಿಸುವುದಾಗಿ ನಟಿ ಬಹಿರಂಗಪಡಿಸಿದ್ದಾರೆ. ಈ ಚಿತ್ರವು 10 ವರ್ಷಗಳ ನಂತರ ಪ್ರಿಯಾಮಣಿ ತಮಿಳು ಚಿತ್ರರಂಗಕ್ಕೆ ಮರಳಿದೆ.
ಬಾಹ್ಯ ಕೊಂಡಿಗಳು
ವರ್ಗ:ವರ್ಷ-೨೦೨೨ ಕನ್ನಡಚಿತ್ರಗಳು ವರ್ಗ:ಕನ್ನಡ ಚಲನಚಿತ್ರಗಳು ವರ್ಗ:ಚಲನಚಿತ್ರಗಳು
ಪರಿಣಾಮ
ಪರಿಣಾಮವು (ಫಲಿತಾಂಶ) ಗುಣಾತ್ಮಕವಾಗಿ ಅಥವಾ ಪರಿಣಾಮಾತ್ಮಕವಾಗಿ ಕಾರ್ಯಗಳು ಅಥವಾ ಘಟನೆಗಳ ಅನುಕ್ರಮದ ಅಂತಿಮ ಫಲ. ಸಂಭಾವ್ಯ ಪರಿಣಾಮಗಳಲ್ಲಿ ಅನುಕೂಲತೆ, ಅನಾನುಕೂಲತೆ, ಲಾಭ, ನಷ್ಟ, ಹಾನಿ ಮತ್ತು ಗೆಲುವು ಸೇರಿವೆ. ದೃಷ್ಟಿಕೋನ, ಐತಿಹಾಸಿಕ ದೂರ ಅಥವಾ ಪ್ರಸ್ತುತತೆಯನ್ನು ಅವಲಂಬಿಸಿ, ಒಂದು ಘಟನೆಯೊಂದಿಗೆ ಸಂಬಂಧಿಸಿದ ಅನೇಕ ಸಂಭಾವ್ಯ ಫಲಿತಾಂಶಗಳಿರಬಹುದು. ಯಾವುದೇ ಪರಿಣಾಮವನ್ನು ಮುಟ್ಟದಿರುವುದರ ಅರ್ಥ ಕಾರ್ಯಗಳು ನಿಷ್ಫಲ, ನಿಷ್ಪ್ರಭಾವಿ, ಅರ್ಥರಹಿತ ಅಥವಾ ದೋಷಪೂರ್ಣವಾಗಿವೆ ಎಂದು.
ಪರಿಣಾಮದ ಕೆಲವು ಬಗೆಗಳೆಂದರೆ:
ಕನ್ನಡ ಪುಸ್ತಕಗಳು
ಕನ್ನಡ ಎಂದರೆ ಒಂದು ವಿಸ್ಮಯ. ಜೆ ಪಿ ರಾಜರತ್ನಮ್ ಹೇಳುವ ಪ್ರಕಾರ ಪ್ರಪಂಚ ಇರೋವರ್ಗು ಕನ್ನಡ ಪದಗಳು ನುಗ್ಲೀ ಎಂದು ಹೇಳಿದ್ದು ಸಾರ್ಥಕವಗಿದೆ.ಕರ್ನಾಟಕ ಮಾತ್ರು ಬಾಷೆ ಕನ್ನಡ.
ಕನ್ನಡ ಪುಸ್ತಕಗಳ ಮಾಹಿತಿಗೆ ಒಂದು ಜಾಲತಾಣ
ಕನ್ನಡ ಪುಸ್ತಕಗಳ ಮಾಹಿತಿಗೆ ಒಂದು ಜಾಲತಾಣವೂ ಇದೆ. http://kannadabooks.org - ಇದರಲ್ಲಿ ಕನ್ನಡದ ಲೇಖಕರು, ಪ್ರಕಾಶಕರು ತಮ್ಮ ಪುಸ್ತಕಗಳನ್ನು ಓದುಗರಿಗೆ ಉಚಿತವಾಗಿ ಪರಿಚಯ ಮಾಡಿಕೊಡಬಹುದು. ತಮ್ಮ ಪುಸ್ತಕದ ಮುಖಪುಟ ಚಿತ್ರವನ್ನೂ ಇಲ್ಲಿ ಸೇರಿಸಬಹುದು. ಈ ತಾಣವು ಕನ್ನಡಿಗರಿಗೆ ಸಂಪೂರ್ಣ ಉಚಿತ ಸೇವೆ ನೀಡುತ್ತಿದೆ. ಈ ತಾಣದಲ್ಲಿ ಈಗಾಗಲೆ ಸುಮಾರು ಎಂಟು ನೂರಕ್ಕೂ ಹೆಚ್ಚು ಪುಸ್ತಕಗಳನ್ನು ವಿವಿಧ ಪ್ರಕಾಶಕರು ಹಾಗೂ ಲೇಖಕರು ಸೇರಿಸಿದ್ದಾರೆ. http://kannadabooks.org ಯಲ್ಲಿ ಸದಸ್ಯರಾಗುವ ಅವಕಾಶವಿದೆ. ಆ ಮೂಲಕ ಓದುಗರು ಅಲ್ಲಿ ಯಾವ ಪುಸ್ತಕಕ್ಕೆ ಬೇಕಾದರೂ ನೇರವಾಗಿ ಪ್ರಕಾಶಕರಿಗೆ ಕೋರಿಕೆ ಸಲ್ಲಿಸುವ ಮೂಲಕ ಪುಸ್ತಕವನ್ನು ತರಿಸಿಕೊಳ್ಳಬಹುದು. ಹಾಗೆಯೆ ಆ ತಾಣದಲ್ಲಿ ಪುಸ್ತಕಗಳಿಗೆ ಪ್ರತಿಕ್ರಿಯೆ ಹಾಗೂ ಮತ ಚಲಾಯಿಸುವ ಮೂಲಕ ಇತರೆ ಓದುಗರಿಗೆ ಪುಸ್ತಕದ ಬಗ್ಗೆ ಮಾಹಿತಿಯನ್ನೂ ನೀಡಬಹುದಾಗಿದೆ.
ಮಿಡಿದ ಶೃತಿ
ಮಿಡಿದ ಶೃತಿ - ೧೯೯೨ರಲ್ಲಿ ಬಿಡುಗಡೆಯಾದ ಕನ್ನಡ ಚಲನಚಿತ್ರಗಳಲ್ಲೊಂದು. ಎಂ.ಎಸ್.ರಾಜಶೇಖರ್ ಈ ಚಿತ್ರವನ್ನು ನಿರ್ದೇಶನ ಮಾಡಿದ್ದಾರೆ. ಈ ಚಿತ್ರದ ನಿರ್ಮಾಪಕರು ಎಸ್.ಎ.ಗೋವಿಂದರಾಜು. ಈ ಚಿತ್ರದಲ್ಲಿ ಶಿವರಾಜಕುಮಾರ್, ಸುಧಾರಾಣಿ, ಶ್ರೀನಾಥ್ ಹಾಗೂ ವಿನಯ ಪ್ರಸಾದ್ ಪ್ರಮುಖ ಪಾತ್ರದಲ್ಲಿ ನಟಿಸಿದ್ದಾರೆ. ಈ ಚಿತ್ರವು ಸಾಯಿ ಸುತೆ ಅವರು ಬರೆದ 'ಮಿಡಿದ ಶೃತಿ' ಎಂಬ ಕಾದಂಬರಿಯ ಆಧಾರವಾಗಿದೆ.
ಪಾತ್ರ
ವರ್ಗ:ವರ್ಷ-೧೯೯೨ ಕನ್ನಡಚಿತ್ರಗಳು
ಪ್ರಣಾಳಿಕೆ
ಪ್ರಣಾಳಿಕೆ ಎಂದರೆ ಯಾವುದೇ ಒಂದು ಸಂಘಟನೆಯು ಅದರ ಪ್ರಮುಖ ಗುರಿಗಳನ್ನು ಮತ್ತು ಆ ಗುರಿಗಳನ್ನು ತಲುಪುವ ಮಾರ್ಗಗಳನ್ನು ಸೂಚಿಸುವ ಒಂದು ಮಾರ್ಗಸೂಚಿಯಾಗಿದೆ. ಅದರಂತೆ ನವಸಮಾಜ ನಿರ್ಮಾಣ ವೇದಿಕೆಯೂ ಸಹಾ ತನ್ನ ಗುರಿ ಮತ್ತು ಉದ್ದೇಶಗಳನ್ನು ಈ ಪ್ರಣಾಳಿಕೆಯಲ್ಲಿ ನಮೂದಿಸಿದೆ.
ವರ್ಗ:ರಾಜಕೀಯ ತತ್ವಗಳು
ವ್ಯಕ್ತಿತ್ವ
ವ್ಯಕ್ತಿತ್ವವು ಒಬ್ಬ ವ್ಯಕ್ತಿಯ ಭಾವನಾತ್ಮಕ, ಮನೋಭಾವದ, ಮತ್ತು ವರ್ತನಾತ್ಮಕ ಪ್ರತಿಕ್ರಿಯೆ ಮಾದರಿಗಳ ನಿರ್ದಿಷ್ಟ ಸಂಯೋಜನೆ. ವಿವಿಧ ವ್ಯಕ್ತಿತ್ವ ಸಿದ್ಧಾಂತಿಗಳು ತಮ್ಮ ಸೈದ್ಧಾಂತಿಕ ನಿಲುವನ್ನು ಆಧರಿಸಿ ಶಬ್ದಕ್ಕೆ ತಮ್ಮ ಸ್ವಂತ ವ್ಯಾಖ್ಯಾನವನ್ನು ಮಂಡಿಸುತ್ತಾರೆ. ಫ಼್ರಾಯ್ಡ್ ಮತ್ತು ಎರಿಕ್‍ಸನ್‍ನಂತಹ ಮನೋವಿಜ್ಞಾನಿಗಳು ವ್ಯಕ್ತಿತ್ವ ಸಿದ್ಧಾಂತಗಳನ್ನು ಪ್ರಸ್ತಾಪಿಸಲು ಪ್ರಯತ್ನಿಸಿದ್ದಾರೆ.
ಸಿದ್ಧಾಂತ
ಒಂದೇ ವ್ಯಾಖ್ಯಾನ ಎಲ್ಲಾ ವ್ಯಕ್ತಿತ್ವ ಸಿದ್ಧಾಂತಿಗಳು ಸ್ವೀಕಾರಾರ್ಹ ಆದರೂ, ನಾವು ವ್ಯಕ್ತಿತ್ವ ವ್ಯಕ್ತಿಯ ವರ್ತನೆಗೆ ಸ್ಥಿರತೆ ಮತ್ತು ಪ್ರತ್ಯೇಕತೆ ಎರಡೂ ನೀಡುವ ತುಲನಾತ್ಮಕವಾಗಿ ಶಾಶ್ವತ ಲಕ್ಷಣಗಳು ಮತ್ತು ಅನನ್ಯ ಗುಣಲಕ್ಷಣಗಳು ಒಂದು ಮಾದರಿ ಎಂದು ಹೇಳಬಹುದು.
'''ವ್ಯಕ್ತಿತ್ವ ಸಾಮಾನ್ಯವಾಗಿ ಬಿಗ್ ಐದು ಎಂಬ ಭಾಗಗಳಾಗಿ ವಿಭಾಗಿಸಲಾಗಿದೆ. ಅವುಗಳು'''
ವ್ಯಕ್ತಿತ್ವ ದೋಷದ ಕಾಯಿಲೆಗಳು
ಶರೀರದ ಹೊರರೂಪ, ಉಡುಗೆ-ತೊಡುಗೆ, ಜ್ಞಾನ, ತಿಳುವಳಿಕೆ, ಧೋರಣೆ, ಬುದ್ಧಿಚಾತುರ್ಯ, ಭಾವನೆಗಳನ್ನು ಪ್ರಕಟಿಸುವ ರೀತಿ, ಸ್ವಾರ್ಥ-ಪರಹಿತಕ್ಕೆ ಎಷ್ಟು ಆದ್ಯತೆ, ನೈತಿಕ ಮೌಲ್ಯಗಳು, ಯಾವುದೇ ಸಂದರ್ಭ-ಸನ್ನಿವೇಶ ವಿಷಯಕ್ಕೆ ಪ್ರಕಟವಾಗುವ ಪ್ರತಿಕ್ರಿಯೆಗಳು, ಜೀವನದ ಗುರಿ/ಉದ್ದೇಶಗಳೆಲ್ಲ ಸೇರಿ “ವ್ಯಕ್ತಿತ್ವ” ಎನಿಸಿಕೊಳ್ಳುತ್ತದೆ. ಆರೋಗ್ಯಕರ ಹಾಗೂ ಒಳ್ಳೆಯ ವ್ಯಕ್ತಿತ್ವವಿದ್ದರೆ, ವ್ಯಕ್ತಿ ತಾನೂ ಕ್ಷೇಮವಾಗಿ, ಇತರರೂ ಕ್ಷೇಮವಾಗಿರಲು ಕೆಲಸ ಮಾಡಬಲ್ಲ. ಬದುಕಿನಲ್ಲಿ ಸ್ವಾವಲಂಬಿಯಾಗಿ, ಉಪಯುಕ್ತವಾಗಿ ಬಹುತೇಕ ಜನರೊಡನೆ ಹೊಂದಿಕೊಂಡು, ಪ್ರಗತಿಯೆಡೆಗೆ ಸಾಗಬಲ್ಲ. ವ್ಯಕ್ತಿತ್ವದ ವಿಕಾಸ ಹುಟ್ಟುವ ಮೊದಲೇ ಪ್ರಾರಂಭವಾಗಿ (ಜೀನ್‍ಗಳ ಪ್ರಭಾವ) ಹುಟ್ಟಿದ ಮೇಲೆ 20 ವರ್ಷಗಳ ಅವಧಿಯಲ್ಲಿ ಹಂತ-ಹಂತವಾಗಿ ನಡೆಯುತ್ತದೆ. ಅನುವಂಶೀಯತೆ, ತಂದೆ ತಾಯಿಗಳ ಲಾಲನೆ-ಪಾಲನೆ,ಕುಟುಂಬದ ಪರಿಸರ, ನೆರೆಹೊರೆ, ಶಾಲೆ-ಶಿಕ್ಷಣ, ಸಹಪಾಠಿಗಳು, ಆಗಿಂದಾಗ್ಯೆ ಘಟಿಸುವ ಘಟನೆಗಳು, ಅನಾರೋಗ್ಯಗಳು, ಆರ್ಥಿಕ ಪರಿಸ್ಥಿತಿಗಳು, ವ್ಯಕ್ತಿತ್ವ ವಿಕಸನದಲ್ಲಿ ಪಾಲ್ಗೊಳ್ಳುತ್ತದೆ.
ಕೆಲವರಲ್ಲಿ ಈ ವ್ಯಕ್ತಿತ್ವ ವಿಕಸನ ಸರಿಯಾಗಿ ನಡೆಯದೆ, ಅನೇಕ ನ್ಯೂನ್ಯತೆ, ಕೊರತೆಗಳು ಸೇರಿಕೊಂಡು, ವ್ಯಕ್ತಿತ್ವ ದೋಷ ಉಂಟಾಗುತ್ತದೆ. ಇದರಿಂದ ವ್ಯಕ್ತಿಯೂ, ಮನೆಯವರೂ, ಸಮಾಜದವರೂ ಅನೇಕ ಕಷ್ಟನಷ್ಟ ನೋವುಗಳಿಗೆ ತುತ್ತಾಗಬೇಕಾಗುತ್ತದೆ.
ವ್ಯಕ್ತಿತ್ವ ದೋಷದ ಹಲವು ನಮೂನೆಗಳು ಮತ್ತು ಲಕ್ಷಣಗಳು
ಕಾರಣಗಳು: ನಿರ್ದಿಷ್ಟ ಕಾರಣಗಳಿಲ್ಲ. ಹಲವು ಅಂಶಗಳು ಸೇರಿ ಈ ಬಗೆಯ ದೋಷಪೂರ್ಣ ವ್ಯಕ್ತಿತ್ವ ರೂಪುಗೊಳ್ಳುತ್ತದೆ. ಅನುವಂಶೀಯತೆ, ಮಿದುಳಿಗೆ ಸಣ್ಣ ಪ್ರಮಾಣದ ಹಾನಿ, ತಂದೆ ತಾಯಿಗಳ ಲಾಲನೆ-ಪಾಲನೆಯಲ್ಲಿ ದೋಷ, ಅತಿಮುದ್ದು ಅಥವಾ ಅತಿಶಿಕ್ಷೆ-ತಿರಸ್ಕಾರ, ಶ್ಲಾಘನೆ, ಮೆಚ್ಚುಗೆ ಇಲ್ಲದಿರುವುದು, ರೀತಿನೀತಿಗಳನ್ನು ಕಲಿಸದಿರುವುದು, ಕುಟುಂಬದ ಇತರ ಸದಸ್ಯರಲ್ಲಿ ನೈತಿಕ ಮೌಲ್ಯಗಳು, ಶಿಸ್ತು-ಸಂಯಮ ಇಲ್ಲದಿರುವುದು, ಯೋಗ್ಯ ಶಿಕ್ಷಣ ದೊರೆಯದಿರುವುದು, ಕೆಟ್ಟ ಮಾದರಿ ಹಾಕಿಕೊಡುವ ಮಾಧ್ಯಮಗಳು, ಸಮಾಜದ “ನಾಯಕರುಗಳು” ಹೀಗೆ ಹಲವು ಕಾರಣಗಳಿಂದ ವ್ಯಕ್ತಿತ್ವ ಬೆಳವಣಿಗೆಯಲ್ಲಿ ವ್ಯತ್ಯಯ ಉಂಟಾಗಿ, ವ್ಯಕ್ತಿಯು ವ್ಯಕ್ತಿತ್ವ ದೋಷದ ಕಾಯಿಲೆಯಿಂದ ಬಳಲುವಂತಾಗುತ್ತದೆ.
ಚಿಕಿತ್ಸೆ: ಮನೋಚಿಕಿತ್ಸೆ, ಆಪ್ತ ಸಲಹೆ, ಮಾರ್ಗದರ್ಶನ ಮತ್ತು ನಡವಳಿಕೆಯ ಸುಧಾರಣೆ, ವ್ಯಕ್ತಿಯ ಮನ ಒಲಿಸಿ, ವ್ಯಕ್ತಿತ್ವದಲ್ಲಿರುವ ದೋಷಗಳನ್ನು ಸರಿಪಡಿಸಿಕೊಳ್ಳಲು ಒತ್ತಾಯವಿರಬೇಕು. ಆತ/ಆಕೆಯನ್ನು ದೂಷಿಸದೇ ಬದಲಾಗಲು ಪ್ರೋತ್ಸಾಹ ನೀಡಬೇಕು. ಮನೆಯವರು, ಬಂಧು-ಮಿತ್ರರು, ಸಹೋದ್ಯೋಗಿಗಳು ಒಟ್ಟಾಗಿ ಈ ಬದಲಾವಣೆಗೆ ಬೇಕಾದ ಪರಿಸರ ಮತ್ತು ಅವಕಾಶಗಳನ್ನು ಸೃಷ್ಟಿಸಬೇಕು, ವ್ಯಕ್ತಿ ಸಮಸ್ಯಾತ್ಮಕ ಮತ್ತು ಅಸಹಜ ಧೋರಣೆ ಮತ್ತು ವರ್ತನೆಗಳನ್ನು ತೋರಿಸದಂತೆ ಒತ್ತಾಸೆ ನೀಡಬೇಕು. ಬಹುಮಾನ, ಶ್ಲಾಘನೆ, ಶಿಸ್ತು, ಶಿಕ್ಷೆಗಳನ್ನು ಹದವಾಗಿ ಬೆರೆಸಿ, ತರಬೇತಿ ನೀಡಬೇಕು. ಅಗತ್ಯ ಬಿದ್ದರೆ, ವ್ಯವಸ್ಥೆ ಚೆನ್ನಾಗಿರುವ ಪರಿಸರದಲ್ಲಿ ಇಂತಹ ವ್ಯಕ್ತಿಗಳನ್ನು ಇಟ್ಟು, ಅಗತ್ಯವಾದ ಬದಲಾವಣೆಗಳನ್ನು ಸುಧಾರಣೆಗಳನ್ನು ತರಬೇಕು. ಈ ಬದಲಾವಣೆಯ ಕಾಲದಲ್ಲಿ ವ್ಯಕ್ತಿಗೆ ಪ್ರೀತಿ-ಸಹಾನುಭೂತಿಗಳು ಬೇಕು. ಕಠಿಣವಾದ ನಿರೂಪ ಹಾಗೂ ಹೀಗೆ ಮಾಡು, ಹೀಗೆ ಮಾಡಬೇಡ, ಮಾಡಿದರೆ ಪರಿಣಾಮ ಚೆನ್ನಾಗಿರುವುದಿಲ್ಲ ಎಂದು ಹೇಳಿ ಉಸ್ತುವಾರಿ ಮಾಡುವವರೂ ಇರಬೇಕು.
ಅವಶ್ಯಕತೆ ಇದ್ದಾಗ, ಶಮನಕಾರೀ ಮಾತ್ರೆಗಳು, ಖಿನ್ನತೆ ನಿವಾರಕ ಮಾತ್ರೆಗಳು, ಭಾವೋದ್ರೇಕಗಳನ್ನು ತಗ್ಗಿಸುವ ಔಷಧಿಯನ್ನು ವೈದ್ಯರು ಬರೆದುಕೊಡುತ್ತಾರೆ. ವ್ಯಕ್ತಿತ್ವ ದೋಷಗಳನ್ನು ಬದಲಿಸಬಹುದು. ವ್ಯಕ್ತಿ ಸುಧಾರಿಸುತ್ತಾನೆ. ಆದರೆ ಇದಕ್ಕೆ ಸಾಕಷ್ಟು ಸಮಯ ಪ್ರಯತ್ನಗಳು ಬೇಕಾಗುತ್ತವೆ.
ವ್ಯಕ್ತಿತ್ವ ವಿಕಾಸ
ಈಗೀನ ಪೀಳಿಗೆಯಲ್ಲಿ ಪೇಪರ್, ಕಾದಂಬರಿಗಳನ್ನು ಓದುವ ಅಭ್ಯಾಸ ಕಡಮೆಯಾಗುತ್ತಿದೆ. ಟಿವಿ, ಕಂಪ್ಯೂಟರ್, ವೀಡಿಯೊ ಗೇಮ್, ಇಂಟರ್ ನೆಟ್ ಹೀಗೆ ಮನರಂಜನೆ ಮತ್ತು ಮಾಹಿತಿಗೆ ನಾನಾ ಸಾಧನಗಳು ಇರುವಾಗ ದೊಡ್ಡ ಪುಸ್ತಕಗಳನ್ನು ಗಂಟೆ ಗಟ್ಟಲೆ ಓದುವುದು ಯಾರು ಅನ್ನುವ ಉದಾಸೀನ ಹೆಚ್ಚಿನವರಲ್ಲಿ ಬಂದು ಬಿಟ್ಟಿದೆ. ಆದರೆ ಒಂದು ವಿಷಯ ನೆನೆಪಿಟ್ಟುಕೊಳ್ಳಿ. ಓದುವ ಅಭ್ಯಾಸವನ್ನು ಬಿಟ್ಟರೆ ಅನೇಕ ಪ್ರಯೋಜನಗಳಿಂದ ವಂಚಿತರಾಗುತ್ತೇವೆ. ಓದುವುದರಿಂದ ಸಿಗುವ ಪ್ರಯೋಜನಗಳ ಬಗ್ಗೆ ತಿಳಿಯಲು ಇದನ್ನು ಓದಿ:
ಅಹಂ(ಈಗೋ)
ಮನುಷ್ಯ ವ್ಯಕ್ತಿತ್ವ ಅನ್ನುವುದು ಅತ್ಯಂತ ಸಂಕೀರ್ಣ ಅದನ್ನು ಅರ್ಥಮಾಡಿಕೊಳ್ಳುವುದು ಸಹ ಅಷ್ಟೆ ಕಷ್ಟಕರವಾದದ್ದು. ವ್ಯಕ್ತಿಗಳ ನಡುವೆ ನಡೆಯುವ ಸಂವಹನ ಕ್ರಿಯೆಯ ವಿಶ್ಲೇಷಣೆ ಆಧಾರದ ಮೇಲೆ, ಮನೋ ವಿಜ್ಞಾನಿಗಳು ಈ ವ್ಯಕ್ತಿತ್ವಗಳನ್ನು ಗ್ರಹಿಸಲು ಪ್ರಯತ್ನ ಪಡುತ್ತಾರೆ. ಈ ಮನುಷ್ಯರ ನಡುವಿನ ಸಂವಹನ ಕ್ರಿಯೆ ಯಾವುದೇ ರೂಪದಲ್ಲಿರಬಹುದು, ಅದು ಮಾತುಕತೆಯ ರೂಪ, ಬರವಣಿಗೆಯ ರೂಪ, ಭಾವನೆಗಳನ್ನು ವ್ಯಕ್ತಪಡಿಸುವ ಯಾವುದೇ ರೂಪದ ಸಂವಹನ ವ್ಯಕ್ತಿತ್ವ ವಿಶ್ಲೇಷಣೆಗೆ ನೆರವಾಗುತ್ತದೆ. ವ್ಯಕ್ತಿತ್ವಗಳ ಮನಗಳ ಅರಿವಿಕೆಯ ಈ ಜ್ಞಾನ ಎಲ್ಲ ರೂಪದಲ್ಲೂ ಸಹ ಒಳ್ಳೆಯದೇ ಇದು ನಮ್ಮ ಮನಸಿನ ಸ್ಥಿತಿಯನ್ನು ನಾವೇ ತಿಳಿಯಲು, ಬೇರೆಯವರ ಮನಸಿಕ ಸ್ಸ್ಥಿತಿಗತಿಗಳನ್ನು ನಿರ್ಧರಿಸಲು ಸಹಾಯಕವಾಗಿದ್ದು, ನಾವು ಉತ್ತಮ ವ್ಯಕ್ತಿತ್ವ ರೂಪಿಸಿಕೊಳ್ಳಲು ಸಹಾಯಕವಾಗಿದೆ. ಹಾಗೇ ಮನುಷ್ಯನ ಮನಸ್ಸಿನ ನಡುವೆ ಇರುವ ದೂರವನ್ನು ಕಡಿಮೆಗೊಳಿಸಿ ಮನಸ್ಸನ್ನು ತಿಳಿಗೊಳಿಸಲು ಸಹ ಸಹಾಯಕವೆನಿಸುವುದು.
ಈ ವಿಶ್ಲೇಷಣೆಯಂತೆ ಪ್ರತಿ ಮನುಷ್ಯನ ಮನಸಿಕ ಸ್ಸ್ಥಿತಿಯನ್ನು ಮೂರು ಆಯಾಮಗಳಲ್ಲಿ ಗುರುತಿಸಬಹುದು
ಈ ಭಾವಗಳ ಅರ್ಥ ಮನುಷ್ಯನೊಬ್ಬ ಸದಾ ಒಂದೇ ಭಾವದಲ್ಲಿರುವನೆಂಬ ಅರ್ಥವಲ್ಲ, ನಮ್ಮೆಲ್ಲರ ಮನಸು, ಮಾತುಕತೆ, ನಡೆನುಡಿಗಳು ಸದಾ ಈ ಮೂರು ಭಾವಗಳ ಸುತ್ತಲೇ ಸುತ್ತುತ್ತಿರುತ್ತದೆ. ಎಲ್ಲರ ಮನಗಳು ಈ ಮೂರು ಆಯಾಮಗಳಲ್ಲಿದ್ದು ವ್ಯಕ್ತಿತ್ವಗಳ ನಡುವಿನ ಮನಸ್ಸಿನ, ಹೊರಗಿನ ಸಂವಹನ ಕ್ರಿಯೆ ನಡೆದಿರುತ್ತದೆ. ಕೆಲವೊಮ್ಮೆ ಇಬ್ಬರು ವ್ಯಕ್ತಿಗಳ ನಡುವಿನ ಮಾತುಕತೆ ಒಂದೆ ಭಾವದಲ್ಲಿರದೆ, ಎಲ್ಲ ಮೂರು ಭಾವಗಳನ್ನು ಒಳಗೊಂಡಿದ್ದು, ಇಬ್ಬರ ನಡುವಿನ ಸಂವಹನ, ಸಂಪರ್ಕ ನಡೆಯುತ್ತದೆ.
ತಂದೆಯಭಾವ (ಪೇರೆಂಟ್ ಈಗೋ) ಇದನ್ನು ಬೇಕಾದಲ್ಲಿ ತಾಯಿಯ ಭಾವ ಎಂದು ಕರೆಯಬಹುದು. ಈ ಭಾವ ನಮ್ಮನ್ನು ಹೊರಗಿನಿಂದ ಪ್ರೇರೆಪಿಸಿದ ಭಾಗ, ಇದು ನಮ್ಮ ಸ್ವಂತ ಚಿಂತನೆಯಾಗದೆ, ಚಿಕ್ಕ ವಯಸ್ಸಿನಿಂದ ನಮ್ಮ ತಂದೆ ತಾಯಿ ದೊಡ್ಡವರು ಇವರನ್ನೆಲ್ಲ ನೋಡಿ, ನಮಗರಿವಿಲ್ಲದೆ ಕಲಿತ ಭಾವವಾಗಿರುತ್ತದೆ. ಈ ತಂದೆಯ ಭಾವವು ತೀಕ್ಷ್ಣವಾಗಿದ್ದು, ನಮ್ಮ ಮನಸ್ಸನ್ನು ಹೊರಗಿನಿಂದ ಹೊಕ್ಕ ಅಭಿಪ್ರಾಯಗಳಿಂದ ರೂಪಿಸಿಕೊಂಡ, ನಮ್ಮ ನಡೆ ನುಡಿಗಳನ್ನು ನಿಯಂತ್ರಿಸುವ ಭಾವ. ಕೆಲವು ಮಾತುಗಳು : ನಿನಗೆ ಎಂದಿಗೂ ಸಾದ್ಯವಿಲ್ಲ, ನೀನು ಇದನ್ನು ಮಾಡಲಾರೆ, ಅದನ್ನು ಮಾಡಬೇಡ, ಹಾಗಲ್ಲ ಈ ರೀತಿ ನಾನು ಹೇಳಿದಂತೆ ಮಾಡು ಇಂತಹ ವಾಕ್ಯಗಳೆಲ್ಲ ತಂದೆ ಭಾವದ ರೂಪಕ. ಇನ್ನೊಂದು ತರಹದ ತಂದೆಭಾವ : "ಈ ಕೆಲಸ ಮುಗಿಸುವ ವರೆಗೂ ಯಾರು ಹೊರಹೋಗಬಾರದು", ಇಲ್ಲಿ ಆಜ್ಞೆಯನ್ನು ಅಧಿಕಾರವನ್ನು ಗುರುತಿಸಬಹುದು. ನನ್ನ ಮಾತೇ ಕೇಳಬೇಕೆಂಬ ಭಾವ. ಅನುನಯದ ತಂದೆಭಾವ: "ಈ ಕೆಲಸ ನಿನ್ನಿಂದ ಆಗದು ಬಿಡು, ನಾನು ಮಾಡಿಕೊಳ್ಳುವೆ", ಈ ಭಾವ ಮಗುವನ್ನು ಹಾಳು ಮಾಡಬಲ್ಲದು, ಇದು ಗುಣಾತ್ಮಕ ಕ್ರಿಯೆಯಾಗಿದ್ದು, ವ್ಯಕ್ತಿಯನ್ನು ಹೇಡಿಯನ್ನಾಗಿಸಬಲ್ಲದು.
ಸಮಸ್ಥಿತಿ ಭಾವ : ಈ ಭಾವ ಸಹ ಹೊರಗಿನಿಂದ ಕಲಿತಿದ್ದಾಗಿದ್ದು, ಮನಸ್ಸು ಸದಾ ತರ್ಕ, ಸಾಧ್ಯತೆಗಳನ್ನು ಕುರಿತದ್ದಾಗಿದ್ದು, ಎದುರಿಗಿರುವರ ಮನಸ್ಸನ್ನು ಅರಿತು ಮಾತನಾಡುವ ಸ್ವಭಾವವಾಗಿದೆ, ಪ್ರತಿ ವಿಷಯ ಅರಿತುಕೊಂಡು ನಡೆಯನ್ನು ರೂಪಿಸಿಕೊಳ್ಳುವ ಸ್ವಭಾವ ಇರುತ್ತದೆ. ಸದಾ ಏಕೆ ಏನು ಹೇಗೆ ಯಾರು ಎಲ್ಲಿ, ಯಾವಾಗ , ಯಾವ ರೀತಿ ಈ ರೀತಿಯ ಪ್ರಶ್ನೆಗಳು ಹಾಗು ತರ್ಕಬದ್ದ ಉತ್ತರಗಳಿಂದ ರೂಪಿಸಿಕೊಳ್ಳುವ ವ್ಯಕ್ತಿತ್ವವಾಗಿರುತ್ತದೆ.
ಶಿಶುಭಾವ : ಅತ್ಯಂತ ತೀವ್ರವಾದ ಚಿಂತನೆಗಳು, ಭಾವ ಇದರ ವಿಶೇಷ, ಅಳು ನಗು ಕೋಪ ಸಂತಸ ಕಾಡುವ ಕೀಳುಭಾವ ಇವೆಲ್ಲ ಶಿಶುಭಾವದ ಪ್ರತೀಕ. ಶಿಶುಭಾವ ಪೂರ್ಣ ಒಳಗಿನಿಂದ ಮೂಡುವ ಭಾವವಾಗಿದ್ದು, ಈ ಭಾವಗಳು ತೀವ್ರವಾದಾಗ ಮನುಷ್ಯನ ನಡುವಳಿಕೆ ಸಾಮಾನ್ಯವೆನಿಸುವದಿಲ್ಲ.
ವ್ಯಕ್ತಿತ್ವದಲ್ಲಿನ ಪ್ರಧಾನ ಭಾವವನ್ನು ಗುರುತಿಸಲು ಈ ಅಂಶಗಳು ನೆರವಾಗಬಹುದು.
ವರ್ಗ:ಮನೋವಿಜ್ಞಾನ
ಚೈತ್ರದ ಪ್ರೇಮಾಂಜಲಿ
ಚೈತ್ರದ ಪ್ರೇಮಾಂಜಲಿ - ೧೯೯೨ರಲ್ಲಿ ಬಿಡುಗಡೆಯಾದ ಕನ್ನಡ ಚಲನಚಿತ್ರಗಳಲ್ಲೊಂದು.
ವರ್ಗ:ವರ್ಷ-೧೯೯೨ ಕನ್ನಡಚಿತ್ರಗಳು
ಜರ್ಮನ್ ವಿಕಿಪೀಡಿಯ
ಜರ್ಮನ್ ವಿಕಿಪೀಡಿಯ (ಜರ್ಮನ್ : deutschsprachige Wikipedia) ವಿಕಿಪೀಡಿಯಾದ ಜರ್ಮನ್ ಭಾಷೆಯ ಆವೃತ್ತಿಯಾಗಿದೆ, ಇದು ಉಚಿತ ಮತ್ತು ಸಾರ್ವಜನಿಕವಾಗಿ ಸಂಪಾದಿಸಬಹುದಾದ ಆನ್‌ಲೈನ್ ವಿಶ್ವಕೋಶವಾಗಿದೆ.
ಮಾರ್ಚ್ 2001 ರಲ್ಲಿ ಸ್ಥಾಪನೆಯಾದ ಇದು ಆಂಗ್ಲ ವಿಕಿಪೀಡಿಯಾದ ನಂತರ ಎರಡನೆಯದು ಮತ್ತು 2,451,095 ಲೇಖನಗಳೊಂದಿಗೆ, ಪ್ರಸ್ತುತ (2019) ಲೇಖನಗಳ ಸಂಖ್ಯೆಯಿಂದ ವಿಕಿಪೀಡಿಯಾದ ನಾಲ್ಕನೇ ಅತಿದೊಡ್ಡ ಆವೃತ್ತಿಯಾಗಿದೆ, ಇಂಗ್ಲಿಷ್ ವಿಕಿಪೀಡಿಯಾದ ಹಿಂದೆ ಮತ್ತು ಹೆಚ್ಚಾಗಿ ಬೋಟ್-ರಚಿತ ಸ್ವೀಡಿಷ್ ವಿಕಿಪೀಡಿಯಾ ಮತ್ತು ಸೆಬುವಾನೋ ವಿಕಿಪೀಡಿಯಾ. ಇದು ಎರಡನೇ ಅತಿದೊಡ್ಡ ಸಂಖ್ಯೆಯ ಸಂಪಾದನೆಗಳನ್ನು ಹೊಂದಿದೆ ಮತ್ತು 260,000 ಕ್ಕೂ ಹೆಚ್ಚು ದ್ವಂದ್ವ ನಿವಾರಣಾ ಪುಟಗಳನ್ನು ಹೊಂದಿದೆ. 7 ನವೆಂಬರ್ 2011 ರಂದು, ಇಂಗ್ಲಿಷ್ ಆವೃತ್ತಿಯ ನಂತರ ಇದು 100 ಮಿಲಿಯನ್ ಪುಟ ಸಂಪಾದನೆಗಳನ್ನು ಮೀರಿದ ವಿಕಿಪೀಡಿಯಾದ ಎರಡನೇ ಆವೃತ್ತಿಯಾಗಿದೆ.
ಇಂಗ್ಲಿಷ್ ವಿಕಿಪೀಡಿಯಾ ಮತ್ತು ಫ್ರೆಂಚ್ ವಿಕಿಪೀಡಿಯಾದ ನಂತರ ಕಡತಗಳ ಆಳದಿಂದ ಮತ್ತು ಸಕ್ರಿಯ ಬಳಕೆದಾರರ ಸಂಖ್ಯೆಯ ಪ್ರಕಾರ ಇದು ಮೂರನೆಯ ಆವೃತ್ತಿಯಾಗಿದೆ,
ಇದು ಬಳಕೆದಾರರ ಸಂಖ್ಯೆಯಿಂದ ಇಂಗ್ಲಿಷ್ ವಿಕಿಪೀಡಿಯಾ, ಸ್ಪ್ಯಾನಿಷ್ ವಿಕಿಪೀಡಿಯಾ ಮತ್ತು ಫ್ರೆಂಚ್ ವಿಕಿಪೀಡಿಯಾದ ನಂತರ ನಾಲ್ಕನೇ ಆವೃತ್ತಿಯಾಗಿದೆ.
ಲೋಕಪಾಲ ಮಸೂದೆ
ಭ್ರಷ್ಟಾಚಾರ ವಿರೋಧಿ ಚಳವಳಿ - ಇಂಡಿಯಾ ಅಗೈನ್ಸ್ಟ್ ಕರಪ್ಷನ್ - ಐಏಸಿಯ ಮುಖಂಡರು ಮತ್ತು ನಾಗರಿಕ ಸಮಾಜದವರೊಂದಿಗೆ ಸಮಾಲೋಚಿಸಿ ಮಾಜಿ ಕಾನೂನು ಸಚಿವ ಹಾಗೂ ಹಿರಿಯ ವಕೀಲ ಶಾಂತಿ ಭೂಷಣ್, ನಿವೃತ್ತ ಭಾರತೀಯ ಆರಕ್ಷಕ ಸೇವೆ (ಐಪಿಎಸ್) ಅಧಿಕಾರಿ ಕಿರಣ್ ಬೇಡಿ, ಕರ್ನಾಟಕದ ಲೋಕಾಯುಕ್ತ ನ್ಯಾಯಮೂರ್ತಿ ಎನ್. ಸಂತೋಷ್ ಹೆಗ್ಡೆ, ಹಿರಿಯ ವಕೀಲ ಪ್ರಶಾಂತ್ ಭೂಷಣ್, ಮಾಜಿ ಮುಖ್ಯ ಚುನಾವಣಾಧಿಕಾರಿ ಜೆ. ಎಂ. ಲಿಂಗ್ಡೋ ಅವರು ರಚಿಸಿರುವ ಈ ಮಸೂದೆಯ ಕರಡು, ರಾಷ್ಟ್ರ ಮಟ್ಟದಲ್ಲಿ ಲೋಕಪಾಲ ಮತ್ತು ರಾಜ್ಯ ಮಟ್ಟದಲ್ಲಿ ಲೋಕಾಯುಕ್ತರನ್ನು ನೇಮಿಸುವ ಪ್ರಸ್ತಾವನೆಯನ್ನು ಹೊಂದಿದೆ. ಇದು ಭ್ರಷ್ಟಾಚಾರವನ್ನು ನಿಗ್ರಹಿಸುವ ಮತ್ತು ಮಾಹಿತಿದಾರರನ್ನು ಸೂಕ್ತವಾಗಿ ರಕ್ಷಿಸುವ ಸಲುವಾಗಿ ಭ್ರಷ್ಟಾಚಾರ ವಿರೋಧಿ ಮತ್ತು ಮತ್ತು ಅನ್ಯಾಯವನ್ನು ಸರಿಪಡಿಸುವ ವ್ಯವಸ್ಥೆಯನ್ನು ಜಾರಿಗೆ ತರಲು ರೂಪಿಸಲಾಗಿದೆ.
ಲೋಕಪಾಲ ಮಸೂದೆಯನ್ನು ಲೋಕಸಭೆಯಲ್ಲಿ ಮಂಡಿಸುವ ವಿಚಾರಮೊರಾರ್ಜಿ ದೇಸಾಯಿಕಾಲದಿಂದ ಮನಮೋಹನ್ ಸಿಂಗ್ ಕಾಲದವರೆಗೂ ಮುಂದುವರೆದಿದೆ.೧೯೬೯ರಲ್ಲಿಯೇ ಮೊದಲ ಬಾರಿಗೆ ಲೋಕಪಾಲ ಮಸೂದೆಯನ್ನು ಲೋಕಸಭೆಯಲ್ಲಿ ಮಂಡಿಸಿ ಅಂಗೀಕರಿಸಲಾಗಿತ್ತಾದರೂ, ರಾಜ್ಯಸಭೆಯಲ್ಲಿ ಅದು ಒಪ್ಪಿಗೆ ಪಡೆಯಲಿಲ್ಲ. ನಂತರ ೧೯೭೧, ೧೯೭೭, ೧೯೮೫, ೧೯೮೯, ೧೯೯೬, ೧೯೯೮, ೨೦೦೧, ೨೦೦೫ ಮತ್ತು ೨೦೦೮ರಲ್ಲಿ ಮತ್ತೆ ಮಂಡಿಸಲಾಗಿಯಿತಾದರೂ ಅದು ಅಂಗೀಕಾರವಾಗಿರಲಿಲ್ಲ. ಅಣ್ಣಾ ಹಜಾರೆಯವರ ನಾಲ್ಕು ದಿನದ ಉಪವಾಸದ ನಂತರ ಪ್ರಧಾನಿ ಮನಮೋಹನ ಸಿಂಗ್‌ರವರು ೨೦೧೧ರ ಮುಂಗಾರು ಅಧಿವೇಶನದಲ್ಲಿ ಇದನ್ನು ಲೋಕಸಭೆಯಲ್ಲಿ ಮಂಡಿಸಲಾಗುವುದೆಂದು ಹೇಳಿದರು.
ಉಲ್ಲೇಖಗಳು
ವರ್ಗ:ಭಾರತದ ಕಾನೂನು
ಅಸ್ಟ್ರೊ ಸ್ಯಾಟ್
thumbnail|ಪಿ.ಎಸ್.ಎಲ್.ವಿ.(PSLV) ಉಪಗ್ರಹ ವಾಹಕ
ಅಸ್ಟ್ರೊಸ್ಯಾಟ್ ದೂರದರ್ಶಕ, ಖಗೋಳ ವಿಜ‍್ಞಾನಕ‍್ಕಾಗಿಯೇ ಬಳಸಲು ತಯಾರಿಸಿದ, ಭಾರತದ ಮೊದಲ ದೂರದರ್ಶಕ. ಈ ದೂರದರ್ಶಕವನ‍್ನು ಪಿ.ಎಸ್.ಎಲ್.ವಿ.(PSLV) ಉಪಗ್ರಹ ವಾಹಕದ ಸಹಾಯದಿಂದ, ೨೦೧೫ರ ಮೇ ತಿಂಗಳಲ‍್ಲಿ ಉಡಾವಣೆಗೆ ಸಿದ‍್ದಗೊಳ‍್ಳುತ‍್ತಿದೆ. ಆಸ್ಟ್ರೋಸ್ಯಾಟ್ ಎನ್ನುವುದು ಒಂದು ಉಪಗ್ರಹವಾಗಿದೆ. ಪೋಲಾರ್ ಉಪಗ್ರಹ ಉಡಾವಣೆ ವಾಹಕದಲ್ಲಿ (ಪಿ ಎಸ್ ಎಲ್ ವಿ)   ಇಟ್ಟು  ಆಸ್ಟ್ರೋಸ್ಯಾಟನ್ನು ಉಡಾವಣೆ ಮಾಡಲಾಯಿತು.ಭಾರತೀಯ ಬಾಹ್ಯಾಕಾಶ ಸಂಶೋಧನಾ ಕೇಂದ್ರ (ಇಸ್ರೋ) ಆಸ್ಟ್ರೋಸ್ಯಾಟ್ ಅನ್ನು ೧೭೮ ಕೋಟಿ ರೂಪಾಯಿ ವೆಚ್ಚದಲ್ಲಿ ನಿರ್ಮಾಣ ಮಾಡಿದೆ.ಇದು ೧.೫ ಟನ್ ತೂಕ ಹೊಂದಿದೆ. ಸಮಭಾಜಕ ‍‍‍‍‍‍ವೃತ್ತದ ಸಮೀಪ ಸುಮಾರು ೬೫೦ ಕಿಲೋ ಮೀಟರ್ ಎತ್ತರದಲ್ಲಿ  ಸುತ್ತುತ್ತದೆ.ಇದು ಬಾಹ್ಯಾಕಾಶ ಖಗೋಳವೀಕ್ಷಣಾಲಯ            ಆಗಿದೆ.‍‍ವಿಜ್ಞಾನಿಗಳ ಪ್ರಕಾರ  ಆಸ್ಟ್ರೋಸ್ಯಾಟ್ ನಾಸಾದ  ಹಬಲ್  ಸ್ಪೇಸ್ ಟೆಲಿಸ್ಕೋಪ್ ಗಿಂತ  ಚಿಕ್ಕದಾಗಿದೆ.ಹಬಲ್ ಅನ್ನು ೧೯೯೦ರಲ್ಲಿ  ಉಡಾವಣೆ ಮಾಡಲಾಯಿತು. ಆಸ್ಟ್ರೋಸ್ಯಾಟ್ ಎಕ್ಸ್-ರೇ ಅಂತಹ ಬಹುತರಂಗಾಂತರದಲ್ಲಿರುವ ವಸ್ತುಗಳನ್ನು ಪತ್ತೆಹಚ್ಚುತ್ತದೆ. ಅಗತ್ಯ ವಿಜ್ನಾನಿಗಳಿಗೆ ಉಂಟಾಗುವುದಿಲ್ಲ.ಇದು ವಿಜ್ಞಾನಿಗಳಿಗೆ ಸಂಶೋಧನೆಯನ್ನು ಮುಂದುವರಿಸಲು ಅನುವಾಗುವಂತೆ ಅದರ ವಿನ್ಯಾಸ  ಇದೆ. ಕಾಯಗಳನ್ನು ಅಧ್ಯಯನ ಮಾಡಲು ಹಾಗೂ ನಕ್ಷತ್ರ  ವ್ಯವಸ್ಥೆಯನ್ನು ಆಳವಾಗಿ ವಿಶ್ಲೇಷಣೆ ಮಾಡಲು ಸಹಾಯ ಮಾಡುತ್ತದೆ.ಇದರ ವೈಜ್ಞಾನಿಕ  ಧ್ಯೇಯೊದ್ದೇಶಗಳು ಏನೆಂದರೆ ನ್ಯೂಟ್ರಾನ್ ನಕ್ಷತ್ರಗಳು ಮತ್ತು ಕಪ್ಪುಕುಳಿಗಳನ್ನು ಹೊಂದಿರುವ ಬೈನರಿ ಸ್ಟಾರ್ ಸಿಸ್ಟಮ್ ನಲ್ಲಿರುವ ಹೆಚ್ಚಿನ ಶಕ್ತಿ ಪ್ರಕ್ರಿಯೆಗಳನ್ನು  ಅ‌‌ರ್ಥಮಾಡಿಕೊಳ್ಳಲು, ತಟಸ್ಥ ತಾರೆಗಳ ಕಾಂತಕ್ಷೇತ್ರಗಳನ್ನು ಅಂದಾಜು ಮಾಡಲು ಮತ್ತು ನಕ್ಷತ್ರಪುಂಜಗಳ ಹುಟ್ಟನ್ನು ಅಧ್ಯಯನ ಮಾಡಲು ನೆರವು  ನೀಡುತ್ತದೆ.
ದೂರದರ್ಶಕದ ಉಪಕರಣಗಳು
ಈ ದೂರದರ್ಶಕದಲ‍್ಲಿ ೫ ಉಪಕರಣಗಳಿವೆ.
ಯೋಜನೆಯಲ‍್ಲಿ ಭಾಗಿಯಾದ ಸಂಸ‍್ಥೆಗಳು
ಈ ಯೋಜನೆಯಲ‍್ಲಿ ಅಲವು ಸಂಸ‍್ಥೆಗಳು ಭಾಗಿಯಾಗಿವೆ. ಅವುಗಳಲ‍್ಲಿ ಕೆಲವು :
ಉಲ್ಲೇಖಗಳು
ವರ್ಗ:ಖಗೋಳಶಾಸ್ತ್ರ
ರಾಷ್ಟ್ರೀಯ ರಕ್ಷಣಾ ಅಕಾಡೆಮಿ (ಭಾರತ)
ರಾಷ್ಟ್ರೀಯ ರಕ್ಷಣಾ ಅಕಾಡೆಮಿ ಯು ಭಾರತೀಯ ಸೈನ್ಯ ಸೇವೆಗಳ ಜಂಟಿ ಸೇವಾ ಅಕಾಡೆಮಿಯಾಗಿದ್ದು, ಇಲ್ಲಿ ಮೂರೂ ಸೈನ್ಯ ವಿಭಾಗಗಳಾದ ಭೂ ಸೇನೆ, ನೌಕಾ ಸೇನೆ ಮತ್ತು ವಾಯು ಸೇನೆಯ ಕೆಡೆಟ್‌ಗಳಿಗೆ ಅವರು ಸೇವಾ ಅಕಾಡೆಮಿಗಳಿಗೆ ಪೂರ್ವ ನಿಯೋಜಿತ ತರಬೇತಿಗಳಿಗೆ ತೆರಳುವ ಮೊದಲು ತರಬೇತಿಯನ್ನು ನೀಡಲಾಗುತ್ತದೆ. ಇದು ಮಹಾರಾಷ್ಟ್ರದ ಪುಣೆ ಬಳಿಯ ಖಡಕ್‌ವಾಸ್ಲಾದಲ್ಲಿದೆ.
ಅಕಾಡೆಮಿಯು ಪ್ರಾರಂಭವಾದಾಗಿನಿಂದ ಪ್ರತಿ ಪ್ರಮುಖ ಸಂಘರ್ಷಗಳಲ್ಲಿ ಭಾರತೀಯ ಸೈನ್ಯವನ್ನು ಕಾರ್ಯಾಚರಣೆಗೆ ಕರೆದಾಗಲೆಲ್ಲಾ ಎನ್‌ಡಿಎ ಹಳೆಯ ವಿದ್ಯಾರ್ಥಿಗಳು ಯುದ್ಧದಲ್ಲಿ ಮಂಚೂಣಿಯಲ್ಲಿದ್ದು ಹೋರಾಡಿದ್ದಾರೆ. ಇಲ್ಲಿನ ಹಳೆಯ ವಿದ್ಯಾರ್ಥಿಗಳಲ್ಲಿ 3 ಪರಮ ವೀರ ಚಿಕ್ರ ಮತ್ತು 9 ಅಶೋಕ ಚಕ್ರ ಸ್ವೀಕೃತರಿದ್ದಾರೆ.
Shamu pm 18 |thumb|left|200px|ರಾಷ್ಟ್ರೀಯ ರಕ್ಷಣಾ ಅಕಾಡೆಮಿಯ ಸೂಡಾನ್ ಬ್ಲಾಕ್]] 1941 ರಲ್ಲಿ, ಆಗಿನ ಭಾರತದ ಗರ್ವನರ್ ಜನರಲ್ ಆಗಿದ್ದ ಲಾರ್ಡ್ ಲಿನ್ಲಿತ್‌ಗೋ ಅವರು ಎರಡನೇ ವಿಶ್ವ ಯುದ್ಧ]dash]ದ ಸಂದರ್ಭದಲ್ಲಿ ಪಶ್ಚಿಯ ಆಫ್ರಿಕಾದ ಕಾರ್ಯಾಚರಣೆಯಲ್ಲಿನ ಲಿಬರೇಶನ್ ಆಫ್ ಸೂಡಾನ್‌ನಲ್ಲಿ ಭಾರತೀಯ ಸೈನ್ಯದ ತ್ಯಾಗದ ಸ್ಮರಣಾರ್ಥವಾಗಿ ಯುದ್ಧ ಸ್ಮಾರಕವನ್ನು ನಿರ್ಮಿಸಲು [[ಸುಡಾನ್ ಸರ್ಕಾರದಿಂದ ನೂರು ಸಾವಿರ ಪೌಂಡ್‌ಗಳ ಉಡುಗೊರೆಯನ್ನು ಸ್ವೀಕರಿಸಿದರು. ಯುದ್ಧದ ಕೊನೆಯಲ್ಲಿ, ಆಗಿನ ಭಾರತೀಯ ಸೈನ್ಯದ ಕಮಾಂಡರ್ ಇನ್ ಚೀಫ್ ಆಗಿದ್ದ ಫೀಲ್ಡ್ ಮಾರ್ಷಲ್ ಕ್ಲಾಡ್ ಆಚಿನ್ಲೇಕ್ ಅವರು ಯುದ್ಧದ ಸಂದರ್ಭದಲ್ಲಿನ ಅನುಭವವನ್ನು ಪಡೆದು, ವಿಶ್ವದಾದ್ಯಂತದ ವಿವಿಧ ಸೈನ್ಯ ಅಕಾಡೆಮಿಗಳನ್ನು ಅಧ್ಯಯನ ಮಾಡುವ ಸಮಿತಿಯ ನೇತೃತ್ವ ವಹಿಸಿದರು ಮತ್ತು 1946 ರ ಡಿಸೆಂಬರ್‌ನಲ್ಲಿ ಭಾರತ ಸರ್ಕಾರಕ್ಕೆ ವರದಿಯೊಂದನ್ನು ಸಲ್ಲಿಸಿದರು. ವೆಸ್ಟ್ ಪಾಯಿಂಟ್‌ನಲ್ಲಿನ ಯುನೈಟೆಡ್ ಸ್ಟೇಟ್ಸ್ ಮಿಲಿಟರಿ ಅಕಾಡೆಮಿಯ ಮಾದರಿಯಲ್ಲಿ ತರಬೇತಿ ನೀಡುವುದರೊಂದಿಗೆ ಜಂಟಿ ಸೇವೆಗಳ ಸೈನ್ಯ ಅಕಾಡೆಮಿಯನ್ನು ಸ್ಥಾಪಿಸಲು ಸಮಿತಿಯು ಶಿಫಾರಸು ಮಾಡಿತು.
1947 ರ ಆಗಸ್ಟ್‌ನಲ್ಲಿ ಭಾರತದ ಸ್ವಾತಂತ್ರ್ಯದ ನಂತರ, ಭಾರತದಲ್ಲಿನ ಸ್ಟಾಫ್ ಕಮಿಟಿಯ ಮುಖ್ಯಸ್ಥರುಗಳು ಆಚಿನ್ಲೇಕ್ ವರದಿಯನ್ನು ಪರಿಶೀಲಿಸಿತು ಮತ್ತು ತಕ್ಷಣವೇ ಶಿಫಾರಸುಗಳನ್ನು ಜಾರಿಗೆ ತಂದಿತು. ಖಾಯಂ ರಕ್ಷಣಾ ಅಕಾಡೆಮಿಯನ್ನು ಸ್ಥಾಪಿಸಲು ಸಮಿತಿಯು 1947 ರ ಕೊನೆಯಲ್ಲಿ ಕ್ರಿಯಾ ಯೋಜನೆಯೊಂದನ್ನು ಪ್ರಾರಂಭಿಸಿತು ಮತ್ತು ಅಕಾಡೆಮಿಯನ್ನು ಸ್ಥಾಪಿಸಲು ಸ್ಥಳವೊಂದಕ್ಕೆ ಹುಡುಕಾಟ ನಡೆಸಿತು. ಹಾಗೆಯೇ ಅವರು ಜಾಯಿಂಟ್ ಸರ್ವೀಸಸ್ ವಿಂಗ್ (ಜೆಎಸ್‌ಡಬ್ಲೂ) ಎಂಬ ಮಧ್ಯಂತರ ತರಬೇತಿ ಅಕಾಡಮೆಯೊಂದನ್ನು ಸ್ಥಾಪಿಸಲು ನಿರ್ಧರಿಸಿದರು ಮತ್ತು ಅದನ್ನು 1949 ರ ಜನವರಿ 1 ರಂದು ಡೆಹ್ರಾಡೂನ್ನಲ್ಲಿನ ಸೈನ್ಯ ಪಡೆಗಳ ಅಕಾಡೆಮಿ ಯಲ್ಲಿ (ಇದೀಗ ಭಾರತೀಯ ಮಿಲಿಟರಿ ಅಕಾಡೆಮಿ ಎಂದು ಹೆಸರಾಗಿದೆ) ಪ್ರಾರಂಭಿಸಲಾಯಿತು. ಪ್ರಾರಂಭದಲ್ಲಿ, ಜೆಎಸ್‌ಡಬ್ಲೂನಲ್ಲಿ ಎರಡು ವರ್ಷಗಳ ತರಬೇತಿಯ ನಂತರ, ಇನ್ನೂ ಎರಡು ವರ್ಷಗಳ ನಿಯೋಜನೆ-ಪೂರ್ವ ತರಬೇತಿಗಾಗಿ ಎಎಫ್ಎದ ಸೈನ್ಯ ವಿಭಾಗಕ್ಕೆ ಆರ್ಮಿ ಕೆಡೆಟ್‌ಗಳು ಹೋಗಬೇಕಾಗಿತ್ತು ಮತ್ತು ನೌಕಾ ಮತ್ತು ವಾಯು ಸೈನ್ಯದ ಕೆಡೆಟ್‌ಗಳನ್ನು ಹೆಚ್ಚಿನ ತರಬೇತಿಗಾಗಿ ಯುನೈಟೆಡ್ ಕಿಂಗ್‌ಡಮ್ನಲ್ಲಿನ ಡಾರ್ಟ್ಮೌತ್ ಮತ್ತು ಕ್ರಾನ್‌ವೆಲ್‌ಗೆ ಕಳುಹಿಸಲಾಗುತ್ತಿತ್ತು.
ವಿಭಜನೆಯ ಬಳಿಕ, ಸೂಡಾನ್‌ನಿಂದ ಸ್ವೀಕರಿಸಿದ ಹಣಕಾಸು ಉಡುಗೊರೆಯಲ್ಲಿ ಭಾರತದ ಪಾಲು ಸುಮಾರು £ 70,000 ಆಗಿತ್ತು (ಉಡುಗೊರೆಯ ಉಳಿಕೆ ಹಣ £ 30,000 ಪಾಕಿಸ್ತಾನಕ್ಕೆ ಸೇರಿತು). ಈ ನಿಧಿಯನ್ನು ಎನ್‌ಡಿಎ ನಿರ್ಮಾಣದ ಭಾಗಶಃ ವೆಚ್ಚವಾಗಿ ಬಳಸಲು ಭಾರತದ ಸೈನ್ಯವು ನಿರ್ಧರಿಸಿತು. ಅಕಾಡೆಮಿಯ ಅಡಿಗಲ್ಲನ್ನು 1949 ರ ಅಕ್ಟೋಬರ್ 6 ರಂದು ಆಗಿನ ಭಾರತದ ಪ್ರಧಾನಮಂತ್ರಿಗಳಾಗಿದ್ದ, ಜವಹರಲಾಲ್ ನೆಹರುರವರು ಮಾಡಿದರು. ರಾಷ್ಟ್ರೀಯ ರಕ್ಷಣಾ ಅಕಾಡೆಮಿಯು 1954 ರ ಡಿಸೆಂಬರ್ 7 ರಂದು ಅಧಿಕೃತವಾಗಿ ಕಾರ್ಯಾರಂಭ ಮಾಡಿತು ಮತ್ತು 1955 ರ ಜನವರಿ 16 ರಂದು ಉದ್ಭಾಟನಾ ಸಮಾರಂಭವು ಜರುಗಿತು. ಜೆಎಸ್‌ಡಬ್ಲ್ಯೂ ಕಾರ್ಯಕ್ರಮವನ್ನು ಎಎಫ್ಎ ನಿಂದ ಎನ್‌ಡಿಎ ಗೆ ವರ್ಗಾಯಿಸಲಾಯಿತು.
ಕ್ಯಾಂಪಸ್
ಪುಣೆ ನಗರದ ನೈಋತ್ಯ ದಿಕ್ಕಿನಲ್ಲಿ 17 ಕಿಮೀ ದೂರದಲ್ಲಿ, ಖಡಕ್‌ವಾಸ್ಲಾ ಸರೋವರದ ವಾಯುವ್ಯ ದಿಕ್ಕಿನಲ್ಲಿ ಎನ್‌ಡಿಎ ಕ್ಯಾಂಪಸ್ ನೆಲೆಸಿದೆ. ಮೊದಲಿನ ಬಾಂಬೆ ಎಸ್ಟೇಟ್‌ನ ಸರ್ಕಾರವು ದಾನ ನೀಡಿದ 8022 acre ದ 7015 acre ರಲ್ಲಿ ಎನ್‌ಡಿಎ ಆವರಿಸಿದೆ. ಸರೋವರದ ತೀರ, ಪಕ್ಕದ ಬೆಟ್ಟದ ಪ್ರದೇಶ, ಅರೇಬಿಯನ್ ಸಮುದ್ರಕ್ಕೆ ಮತ್ತು ಇತರ ಸೈನಿಕ ನೆಲೆಗಳಿಗೆ ಸಮೀಪದಲ್ಲಿರುವುದು ಮತ್ತು ಹತ್ತಿರದ ಲೋಹೆಗಾಂವ್ನಲ್ಲಿ ವಾಯುನೆಲೆಯಿರುವುದು ಜೊತೆಗೆ ಹಿತಕರ ವಾತಾವರಣದ ಕಾರಣದಿಂದ ಈ ಪ್ರದೇಶವನ್ನು ಆಯ್ಕೆ ಮಾಡಲಾಯಿತು. ಹಳೆಯ ಸಂಯೋಜಿತ-ಸೈನ್ಯದ ತರಬೇತಿ ಕೇಂದ್ರ ಮತ್ತು ಖಡಕ್‌ವಾಸ್ಲಾ ಸರೋವರದ ಉತ್ತರ ತೀರದಲ್ಲಿರುವ ಮತ್ತು ಉಭಯಪಡೆಗಳ ನಿಲ್ಲಿಸುವಿಕೆಗೆ ಬಳಸಲಾಗಿದ್ದ, ಈಗ ಬಳಸದಿರುವ ಹುಸಿ ನಿಂತ ಹಡಗು ಹೆಚ್ಎಮ್ಎಸ್ ಅಂಗೋಸ್ಟುರಾ  ಇವುಗಳೆಲ್ಲವೂ ಈ ಸ್ಥಳದ ಆಯ್ಕೆಗೆ ಹೆಚ್ಚುವರಿಯಾಗಿ ಪ್ರಯೋಜನವನ್ನು ನೀಡಿದ್ದವು. ಯೋಗ್ಯವಾಗಿ, ಐತಿಹಾಸಿಕ ಶಿವಾಜಿಯ ಯುದ್ಧ ಭೂಮಿಯಲ್ಲಿ ಎನ್‌ಡಿಎ ನೆಲೆಸಿದ್ದು, ಇದರ ಹಿನ್ನೆಲೆಯಲ್ಲಿ ಸಿನ್ಹಘಡ್ ಕೋಟೆಯ ಮನೋರಮಣೀಯ ದೃಶ್ಯ ಕಾಣುತ್ತದೆ.
ಪೂರ್ವ ಆಫ್ರಿಕಾದಲ್ಲಿನ ಕಾರ್ಯಾಚರಣೆಯ ಸಂದರ್ಭದಲ್ಲಿ ಸೂಡಾನ್ ಯುದ್ಧಕ್ಷೇತ್ರದಲ್ಲಿ ಪ್ರಾಣತ್ಯಾಗ ಮಾಡಿದ ಭಾರತೀಯ ಸೈನಿಕರ ಗೌರವಾರ್ಥವಾಗಿ ಎನ್‌ಡಿಎ ನ ಕಾರ್ಯನಿರ್ವಹಣಾ ಮುಖ್ಯಕೇಂದ್ರಕ್ಕೆ ಸೂಡಾನ್ ಬ್ಲಾಕ್  ಎಂದು ಹೆಸರಿಡಲಾಗಿದೆ. ಇದನ್ನು 1959 ರ ಮೇ 30 ರಂದು ಭಾರತದಲ್ಲಿನ ಸೂಡಾನ್‌ನ ಆಗಿನ ರಾಯಭಾರಿಯಾಗಿದ್ದ ರಹಮತುಲ್ಲಾ ಅಬ್ದುಲ್ಲಾ ಅವರು ಉದ್ಘಾಟಿಸಿದರು. ಕಟ್ಟಡವು 3 ಮಹಡಿಯ ಬಸಾಲ್ಟ್ ಮತ್ತು ಗ್ರಾನೈಡ್ ರಚನೆಯಾಗಿದ್ದು, ಇದನ್ನು ಜೋಧ್‌ಪುರ್‌ನ ಕೆಂಪು ಮರಳುಗಲ್ಲಿನಿಂದ ನಿರ್ಮಿಸಲಾಗಿದೆ. ಕಮಾನಿನ ಮಿಶ್ರಣವನ್ನು ಒಳಗೊಂಡಿರುವ ಬಾಹ್ಯ ವಿನ್ಯಾಸ, ಮೇಲ್ಭಾದಲ್ಲಿ ಗುಮ್ಮಟವನ್ನು ಹೊಂದಿರುವ ಸ್ತಂಭಗಳು ಮತ್ತು ಜಗುಲಿಗಳು ಈ ಕಟ್ಟಡದ ವಾಸ್ತುಶಿಲ್ಪದ ವೈಶಿಷ್ಟ್ಯವಾಗಿದೆ. ಪ್ರವೇಶ ಹಜಾರವು ಬಿಳಿ ಇಟಾಲಿಯನ್ ಮಾರ್ಬಲ್‌ನ ನೆಲವನ್ನು ಮತ್ತು ಒಳಭಾಗದ ಗೋಡೆಗಳಿಗೆ ಫಲಕ ಜೋಡಣೆಗಳನ್ನು ಒಳಗೊಂಡಿದೆ. ಪ್ರವೇಶ ಹಜಾರದ ಗೋಡೆಗಳೊಂದರ ಮೇಲೆ ಅತ್ಯುಚ್ಛ ಶೌರ್ಯ ಪ್ರಶಸ್ತಿಗಳಾದ ಪರಮ ವೀರ ಚಕ್ರ ಅಥವಾ ಅಶೋಕ ಚಕ್ರದಿಂದ ಸನ್ಮಾನಿತರಾದ ಎನ್‌ಡಿಎ ಪದವೀಧರರ ಭಾವಚಿತ್ರಗಳನ್ನು ನೇತು ಹಾಕಲಾಗಿದೆ.
ಐತಿಹಾಸಿಕ ವಶಪಡಿಸಿಕೊಂಡ ಟ್ಯಾಂಕುಗಳು ಮತ್ತು ವಿಮಾನಗಳನ್ನು ಒಳಗೊಂಡು ಹಲವು ಯುದ್ಧ ಸ್ಮಾರಕಗಳು ಎನ್‌ಡಿಎ ಕ್ಯಾಂಪಸ್‌ಗೆ ಶೋಭೆ ತಂದಿದೆ. ವ್ಯಾಸ್ ಗ್ರಂಥಾಲಯ ವು 100,000 ಕ್ಕೂ ಹೆಚ್ಚು ಮುದ್ರಿತ ಸಂಪುಟಗಳ ಸಂಗ್ರಹದ ಜೊತೆಗೆ ಹಲವಾರು ಎಲೆಕ್ಟ್ರಾನಿಕ್ ವೃತ್ತಪತ್ರಿಕೆಗಳು ಮತ್ತು ವಿಶ್ವದಾದ್ಯಂತದಿಂದ ಕನಿಷ್ಠ 10 ಭಾಷೆಗಳಲ್ಲಿ ಹಲವಾರು ನಿಯತಕಾಲಿಕಗಳು ಮತ್ತು ವರ್ತಮಾನ ಪತ್ರಿಕೆಗಳನ್ನು ಒಳಗೊಂಡಿದೆ.
ಪ್ರವೇಶಾತಿ
ಎನ್‌ಡಿಎಗೆ ಅರ್ಜಿ ಸಲ್ಲಿಸಿದವರನ್ನು ಲಿಖಿತ ಪರೀಕ್ಷೆಯ ಮೂಲಕ ಆಯ್ಕೆ ಮಾಡಲಾಗುತ್ತದೆ ಮತ್ತು ಇದನ್ನು ಯುಪಿಎಸ್‌ಸಿ ನಡೆಸುತ್ತದೆ, ಆನಂತರ ವ್ಯಾಪಕ ಪ್ರಮಾಣದಲ್ಲಿ ಸಾಮಾನ್ಯ ಕೌಶಲ್ಯ, ಮನೋವೈಜ್ಞಾನಿಕ ಪರೀಕ್ಷೆ, ತಂಡ ಕೌಶಲ್ಯಗಳು ಜೊತೆಗೆ ದೈಹಿಕ ಮತ್ತು ಸಾಮಾಜಿಕ ಕೌಶಲ್ಯಗಳನ್ನು ಒಳಗೊಂಡ ಸಂದರ್ಶಗಳು ಜೊತೆಗೆ ವೈದ್ಯಕೀಯ ಪರೀಕ್ಷೆಗಳನ್ನೂ ನಡೆಸಲಾಗುತ್ತದೆ. ಜುಲೈ ಮತ್ತು ಜನವರಿಯಲ್ಲಿ ಪ್ರಾರಂಭವಾಗುವ ಸೆಮಿಸ್ಟರ್‌ಗಳಿಗೆ ವರ್ಷಕ್ಕೆ ಎರಡು ಬಾರಿ ಒಳಬರುವವರಿಗೆ ತರಗತಿಗಳನ್ನು ನಡೆಸಲಾಗುತ್ತದೆ. ಪ್ರತಿ ಲಿಖಿತ ಪರೀಕ್ಷೆಗೆ ಸುಮಾರು 100,000 ಅರ್ಜಿದಾರರು ಹಾಜರಾಗುತ್ತಾರೆ. ಸಾಮಾನ್ಯವಾಗಿ, ಇವರಲ್ಲಿ ಸುಮಾರು 10,000 ಜನರಿಗೆ ಸಂದರ್ಶನಕ್ಕೆ ಆಹ್ವಾನಿಸಲಾಗುತ್ತದೆ. ವಾಯು ಸೇನೆಗೆ ಸೇರಲು ಬಯಸುವ ಅರ್ಜಿದಾರರು ಪೈಲಟ್ ಕೌಶಲ್ಯ ಪರೀಕ್ಷೆಗೆ ಸಹ ಹಾಜರಾಗಬೇಕಾಗುತ್ತದೆ. ಪ್ರತಿ ಸೆಮಿಸ್ಟರ್‌ಗೆ ಅಕಾಡೆಮಿಗೆ ಸುಮಾರು 300-350 ಕೆಡೆಟ್‌ಗಳನ್ನು ತೆಗೆದುಕೊಳ್ಳಲಾಗುತ್ತದೆ. ವಾಯು ಸೇನೆಗೆ ಸುಮಾರು 40 ಕೆಡೆಟ್‌ಗಳು, ನೌಕಾ ಸೇನೆಗೆ 50 ಮತ್ತು ಉಳಿದವರನ್ನು ಭೂಸೇನೆಗೆ ತೆಗೆದುಕೊಳ್ಳಲಾಗುತ್ತದೆ.
ಪ್ರವೇಶಕ್ಕೆ ತೆಗೆದುಕೊಳ್ಳುವ ಮತ್ತು ಯಶಸ್ವಿಯಾಗಿ ಕಾರ್ಯಕ್ರಮವನ್ನು ಪೂರ್ಣಗೊಳಿಸಿದ ಕೆಡೆಟ್‌ಗಳನ್ನು ಅನುಕ್ರಮ ಸೇವೆಗಳಿಗೆ ಅಧಿಕಾರಿಗಳಾಗಿ ನಿಯುಕ್ತಿಗೊಳಿಸಲಾಗುತ್ತದೆ. ಕಾರ್ಯಕ್ರಮದ ಸಂದರ್ಭದಲ್ಲಿ ಗಂಭೀರವಾದ ಖಾಯಂ ವೈದ್ಯಕೀಯ ಸ್ಥಿತಿಗೆ ಒಳಗಾದ ಸಂದರ್ಭದಲ್ಲಿ ಮಾತ್ರ ನಿಯುಕ್ತಿಯನ್ನು ಕೆಡೆಟ್ ನಿರಾಕರಿಸಬಹುದಾಗಿರುತ್ತದೆ. ವಜಾ ಮಾಡಲಾದ, ನಿಯುಕ್ತಿಗೆ ರಾಜೀನಾಮೆ ನೀಡಿದ ಅಥವಾ ನಿರಾಕರಿಸಿದ ಕೆಡೆಟ್‌ಗಳಿಗೆ ಪದವಿಯನ್ನು ನೀಡದೇ ಇರಬಹುದು ಮತ್ತು ಶಿಕ್ಷಣ ಮತ್ತು ತರಬೇತಿಗೆ ತಗುಲಿದ ವೆಚ್ಚವನ್ನು ಅಂತಹವರು ರಕ್ಷಣಾ ಇಲಾಖೆಗೆ ಹಿಂತಿರುಗಿಸಬೇಕಾಗುತ್ತದೆ. 2009 ರಲ್ಲಿ ವೆಚ್ಚವು ಪ್ರತಿ ವಾರಕ್ಕೆ ರೂ. 7075 ಎಂದು ಅಂದಾಜು ಮಾಡಲಾಗಿದೆ.
ಶೈಕ್ಷಣಿಕ
ಕೇವಲ ಪೂರ್ಣಕಾಲಿಕ, ವಸತಿ ಶಿಕ್ಷಣದ ಪದವಿಪೂರ್ಣ ಕಾರ್ಯಕ್ರಮವನ್ನು ಎನ್‌ಡಿಎ ನೀಡುತ್ತದೆ. ಕೆಡೆಟ್‌ಗಳಿಗೆ ಮೂರು ವರ್ಷಗಳ ಅಧ್ಯಯನದ ನಂತರ ಬ್ಯಾಕಲರಿಯೇಟ್ ಪದವಿ (ಕಲಾ ವಿಭಾಗದ ಪದವಿ ಅಥವಾ ವಿಜ್ಞಾನ ವಿಭಾಗದ ಪದವಿ ) ಯನ್ನು ಪ್ರದಾನ ಮಾಡಲಾಗುತ್ತದೆ. ಕೆಡೆಟ್‌ಗಳು ಎರಡು ವಿಭಾಗಗಳ ಅಧ್ಯಯನದ ಆಯ್ಕೆಯನ್ನು ಹೊಂದಿರುತ್ತಾರೆ. ವಿಜ್ಞಾನ ವಿಭಾಗವು ಭೌತಶಾಸ್ತ್ರ, ರಸಾಯನ ಶಾಸ್ತ್ರ, ಗಣಿತ ಮತ್ತು ಕಂಪ್ಯೂಟರ್ ವಿಜ್ಞಾನದಲ್ಲಿ ಅಧ್ಯಯನ ಮಾಡುವ ಆಯ್ಕೆಯನ್ನು ನೀಡುತ್ತದೆ. ಮಾನವ ಸಂಸ್ಕೃತಿಗಳು (ಮಾನವಿಕ ಶಾಸ್ತ್ರಗಳು) ವಿಭಾಗವು ಇತಿಹಾಸ, ಅರ್ಥಶಾಸ್ತ್ರ, ರಾಜ್ಯಶಾಸ್ತ್ರ, ಭೂಗೋಳ ಶಾಸ್ತ್ರ ಮತ್ತು ಭಾಷೆಗಳಲ್ಲಿ ಅಧ್ಯಯನ ಮಾಡುವ ಆಯ್ಕೆಯನ್ನು ನೀಡುತ್ತದೆ.
ಕೆಡೆಟ್‌ಗಳು ಮೊದಲ ನಾಲ್ಕು ಸೆಮಿಸ್ಟರ್‌ಗಳಲ್ಲಿ ಕಡ್ಡಾಯ ಕೋರ್ಸ್ ಮತ್ತು ಮೂಲಭೂತ ಕೋರ್ಸ್ ಗಳನ್ನು ಕಲಿಯುತ್ತಾರೆ. ಅವರುಗಳು ಐದನೇ ಮತ್ತು ಆರನೇ ಸೆಮಿಸ್ಟರ್‌ಗಳಲ್ಲಿ ಐಚ್ಛಿಕ ಕೋರ್ಸ್ ಅನ್ನು ತೆಗೆದುಕೊಳ್ಳುತ್ತಾರೆ. ಐಚ್ಛಿಕ ಕೋರ್ಸುಗಳಿಗೆ ಅವುಗಳನ್ನು ಇತರ ಸೇವಾ ಅಕಾಡೆಮಿಗಳಿಗೆ ವರ್ಗಾವಣೆ ಮಾಡಬಹುದು.
ತರಬೇತಿ
ಯಶಸ್ವಿಯಾಗಿ ಕಾರ್ಯಕ್ರಮವನ್ನು ಮುಗಿಸಿದ ಎಲ್ಲಾ ಕೆಡೆಟ್‌ಗಳನ್ನು ಸಶಸ್ತ್ರ ಸೇನಾ ಪಡೆಯಲ್ಲಿ ಅಧಿಕಾರಿಗಳಾಗಿ ನಿಯೋಜಿಸಲಾಗುತ್ತದೆ. ಆದ್ದರಿಂದ, ಸೈನ್ಯ ನಾಯಕತ್ವ ಮತ್ತು ತರಬೇತಿಯು ಪಠ್ಯಕ್ರಮದ ಅತ್ಯಗತ್ಯ ಭಾಗವಾಗಿದೆ.
ಶೈಕ್ಷಣಿಕ ಕಾರ್ಯಕ್ರಮಗಳನ್ನು ಹೊರತುಪಡಿಸಿ, ಎಲ್ಲಾ ಆರು ಸೆಮಿಸ್ಟರ್‌ಗಳ ಸಂದರ್ಭದಲ್ಲಿ ಕೆಡೆಟ್‌ಗಳಿಗೆ ಕಟ್ಟುನಿಟ್ಟಿನ ದೈಹಿಕ ತರಬೇತಿಯು ಕಡ್ಡಾಯವಾಗಿದೆ. ಚಿಕ್ಕಪ್ರಮಾಣದ ಸಶಸ್ತ್ರ ಉಪಕರಣಗಳ ತರಬೇತಿಯು ಅಗತ್ಯವಿರುತ್ತದೆ. ಇದರ ಜೊತೆಗೆ, ಕೆಡೆಟ್‌ಗಳು ಪ್ಯಾರಾ ಗ್ಲೈಡಿಂಗ್, ರೋವಿಂಗ್, ಸೇಲಿಂಗ್, ಫೆನ್ಸಿಂಗ್, ಕುದುರೆ ಸವಾರಿ, ಕದನ ಕಲೆಗಳು, ಶೂಟಿಂಗ್, ಸ್ಕೈಯಿಂಗ್, ಸ್ಕೈ ಡ್ರೈವಿಂಗ್, ಬೆಟ್ಟ ಹತ್ತುವಿಕೆಯಂತಹ ಸಾಕಷ್ಟು ಹೊರಾಂಗಣ ಚಟುವಟಿಕೆಗಳಲ್ಲಿ ತೊಡಗಿಸಿಕೊಳ್ಳುತ್ತಾರೆ.
ಪ್ರಮುಖ ಹಳೆಯ-ವಿದ್ಯಾರ್ಥಿಗಳು
ಅಕಾಡೆಮಿಯು ಸ್ಥಾಪಿತವಾದಾಗಿನಿಂದ ಅಕಾಡೆಮಿಯ ಹಳೆಯ ವಿದ್ಯಾರ್ಥಿಗಳು ಭಾರತವು ಭಾಗವಹಿಸಿದ ಪ್ರತಿ ಪ್ರಮುಖ ಸಂಘರ್ಷಗಳಲ್ಲಿ ರಾಷ್ಟ್ರದ ಪರವಾಗಿ ಮಂಚೂಣಿಯಲ್ಲಿದ್ದು ಹೋರಾಡಿದ್ದಾರೆ. ಅವರುಗಳು ಹತ್ತು ಹಲವು ಶೌರ್ಯ ಪ್ರಶಸ್ತಿಗಳನ್ನು ಜಯಿಸಿದುದರ ಜೊತೆಗೆ ಸಶಸ್ತ್ರ ಸೇನೆಗಳಲ್ಲಿ ಅತ್ಯುಚ್ಛ ಹುದ್ದೆಗಳನ್ನು ಅಲಂಕರಿಸಿದ್ದಾರೆ.
ಅಕಾಡೆಮಿಯ ಮೂರು ಹಳೆಯ ವಿದ್ಯಾರ್ಥಿಗಳಿಗೆ ಪರಮ ವೀರ ಚಕ್ರವನ್ನು ಪ್ರದಾನ ಮಾಡಲಾಗಿದೆ.
2010 ರ ವರೆಗೆ ಅಕಾಡೆಮಿಯ ಒಂಬತ್ತು ಹಳೆಯ ವಿದ್ಯಾರ್ಥಿಗಳಿಗೆ ಅಶೋಕ ಚಕ್ರವನ್ನು ಪ್ರದಾನ ಮಾಡಲಾಗಿದೆ.
31 ಹಳೆಯ ವಿದ್ಯಾರ್ಥಿಗಳಿಗೆ ಮಹಾವೀರ ಚಕ್ರ ಪ್ರದಾನ ಮಾಡಲಾಗಿದ್ದರೆ, 152 ವಿದ್ಯಾರ್ಥಿಗಳಿಗೆ ವೀರ ಚಕ್ರ ಪ್ರದಾನ ಮಾಡಲಾಗಿದೆ.
33 ಹಳೆಯ ವಿದ್ಯಾರ್ಥಿಗಳಿಗೆ ಕೀರ್ತಿ ಚಕ್ರ ಮತ್ತು 122 ವಿದ್ಯಾರ್ಥಿಗಳಿಗೆ ಶೌರ್ಯ ಚಕ್ರ ಪ್ರದಾನ ಮಾಡಲಾಗಿದೆ.
ಭಾರತೀಯ ಸಶಸ್ತ್ರ ಸೇನೆಯ 8 ಭೂ ಸೇನಾ ಮುಖ್ಯಸ್ಥರು, 7 ನೌಕಾ ಸೇನಾ ಮುಖ್ಯಸ್ಥರು ಮತ್ತು 4 ವಾಯು ಸೇನೆಯ ಮಖ್ಯಸ್ಥರು ಎನ್‌ಡಿಎ ಯ ಹಳೆಯ ವಿದ್ಯಾರ್ಥಿಗಳಾಗಿದ್ದಾರೆ.
ಸಮೂಹ ಮಾಧ್ಯಮಗಳಲ್ಲಿ
ದೀಪ್ತಿ ಭಲ್ಲಾ ಮತ್ತು ಕುನಾಲ್ ಅವರುಗಳು ಬರೆದು ನಿರ್ದೇಶಿಸಿರುವ ದಿ ಸ್ಟ್ಯಾಂಡರ್ಡ್ ಬೇರರ್ಸ್ ಎಂಬ ಸಾಕ್ಷ್ಯಚಿತ್ರವು ಎನ್‌ಡಿಎ ನ ಇತಿಹಾಸ ಮತ್ತು ಕಾರ್ಯಗಳ ಬಗ್ಗೆ ಒಳನೋಟವನ್ನು ನೀಡುತ್ತದೆ.
ಬಾಹ್ಯ ಕೊಂಡಿಗಳು‌
ವರ್ಗ:ಭಾರತದ ಸೈನ್ಯ ಅಕಾಡೆಮಿಗಳು ವರ್ಗ:1954 ರಲ್ಲಿ ಸ್ಥಾಪಿತವಾದ ಶೈಕ್ಷಣಿಕ ಸಂಸ್ಥೆಗಳು. ವರ್ಗ:ಯೂನಿಯನ್ ಪಬ್ಲಿಕ್ ಸರ್ವಿಸ್ ಕಮಿಷನ್ ವರ್ಗ:ಪುಣೆಯಲ್ಲಿ ಶಿಕ್ಷಣ ವರ್ಗ:ಭಾರತೀಯ ಸೈನ್ಯ
ಹರಿಯಾಣದ ಇತಿಹಾಸ
ಹರಿಯಾಣ ಭಾರತದ ಒಂದು ರಾಜ್ಯ. ರಾಜ್ಯವು ಸಿಂಧೂ ಕಣಿವೆಯ ನಾಗರಿಕತೆಯ ಹಲವಾರು ತಾಣಗಳನ್ನು ಹೊಂದಿದೆ. ಇದು ನಾಗರಿಕತೆಯ ತೊಟ್ಟಿಲು ಆಗಿತ್ತು. ಮಹಾಭಾರತದಲ್ಲಿ ಹರಿಯಾಣವನ್ನು ಬಹುನಾಯಕ್ ಪ್ರದೇಶ ಎಂದು ಉಲ್ಲೇಖಿಸಲಾಗಿದೆ.
ಹರಿಯಾಣವನ್ನು ಗುಪ್ತ ಸಾಮ್ರಾಜ್ಯ, ಪುಷ್ಯಭೂತಿ ರಾಜವಂಶ, ಗುರ್ಜರ-ಪ್ರತಿಹಾರ ರಾಜವಂಶ, ತೋಮರ ರಾಜವಂಶ, ಶಾಕಂಬರಿಯ ಚಹಮಾನರು, ಘುರಿದ್ ರಾಜವಂಶ, ದೆಹಲಿ ಸುಲ್ತಾನೇಟ್, ಮೊಘಲ್ ಸಾಮ್ರಾಜ್ಯ, ಥಾಮಸ್ ಸಾಮ್ರಾಜ್ಯ, ದುರರಾನಿ ಸಾಮ್ರಾಜ್ಯ, ಮಾಪಿರ್ ಥಾಮಸ್ ಸಾಮ್ರಾಜ್ಯ ಸೇರಿದಂತೆ ವಿವಿಧ ಸ್ಥಳೀಯವಲ್ಲದ ರಾಜಕೀಯಗಳು ಆಳಿವೆ, ಅವುಗಳು ಗ್ವಾಲಿಯರ್ ರಾಜ್ಯ, ಭಾರತದಲ್ಲಿ ಕಂಪನಿ ಆಡಳಿತ ಮತ್ತು ಬ್ರಿಟಿಷ್ ರಾಜ್.
ದೆಹಲಿ ಸುಲ್ತಾನೇಟ್ ಮತ್ತು ಮೊಘಲ್ ಸಾಮ್ರಾಜ್ಯದ ಅವಧಿಯಲ್ಲಿ, ಹರಿಯಾಣವನ್ನು ದೆಹಲಿ ಸುಬಾಹ್ ಎಂದು ಕರೆಯಲಾಗುತ್ತಿತ್ತು. ಇದರಲ್ಲಿ ತರೈನ್ ಕದನ, ಪಾಣಿಪತ್ ಕದನ, ಮತ್ತು ಕರ್ನಾಲ್ ಕದನ ಮುಂತಾದ ಹಲವು ಐತಿಹಾಸಿಕ ಮಹತ್ವದ ಯುದ್ಧಗಳು ನಡೆದಿವೆ.
ಮೊಘಲರ ನಂತರ, ಹರಿಯಾಣ ಮರಾಠ ಸಾಮ್ರಾಜ್ಯದ ಸ್ವಾಧೀನವಾಯಿತು. ೧೮೦೩ ರ ಸುರ್ಜಿ-ಅಂಜಂಗಾವ್ ಒಪ್ಪಂದದ ನಂತರ, ಹರಿಯಾಣವನ್ನು ಬ್ರಿಟಿಷ್ ಸಾಮ್ರಾಜ್ಯವು ಸ್ವಾಧೀನಪಡಿಸಿಕೊಂಡಿತು ಮತ್ತು ನಂತರ ವಾಯುವ್ಯ ಪ್ರಾಂತ್ಯಗಳೊಂದಿಗೆ ವಿಲೀನಗೊಂಡಿತು. ೧೮೫೭ ರ ದಂಗೆಯ ನಂತರ, ಏಪ್ರಿಲ್ ೧೮೫೮ ರಲ್ಲಿ ಹರಿಯಾಣವನ್ನು ನಂತರ ದೆಹಲಿ ಪ್ರದೇಶ ಎಂದು ಕರೆಯಲಾಗುತ್ತಿತ್ತು, ಇದನ್ನು ಶಿಕ್ಷೆಯಾಗಿ ಪಂಜಾಬ್ ಪ್ರಾಂತ್ಯದೊಂದಿಗೆ ವಿಲೀನಗೊಳಿಸಲಾಯಿತು.
ಬ್ರಿಟಿಷ್ ವಸಾಹತುಶಾಹಿ ಅವಧಿಯಲ್ಲಿ,೧೮೫೮ ರಿಂದ ೧೯೪೭  ರವರೆಗೆ ಪಂಜಾಬ್ ಪ್ರಾಂತ್ಯದ ಒಂದು ಭಾಗವಾಗಿ ಆಡಳಿತ ನಡೆಸಲಾಯಿತು. ಇದು ೧೯೬೬ ರಲ್ಲಿ ಭಾರತದ ಪ್ರತ್ಯೇಕ ಆಡಳಿತ ರಾಜ್ಯವಾಯಿತು. ಚಂಡೀಗಢವು ಪಂಜಾಬ್ ಮತ್ತು ಹರಿಯಾಣ ರಾಜ್ಯಗಳಿಗೆ ಜಂಟಿ ರಾಜಧಾನಿಯಾಗಿದೆ.